text:
Mfite imyaka 19 ndi ikinege. ,Iwacu ni mukarere ka Gasabo.Data yapfuye 2008 hanyuma mama arandera. ,Mu 2011 yashatse undi mugabo barabana!
Mfite imyaka 19 ndi ikinege. ,Iwacu ni mukarere ka Gasabo.Data yapfuye 2008 hanyuma mama arandera. ,Mu 2011 yashatse undi mugabo barabana!
"Ejobundi 17|8|2015 mama wanjye yagiye mumahugurwa y’akazi,hanyuma papa (uwo mugabo ) muriryo joro yatashye yasinze bidakabije,ansaba ko naguma muri salon nkamuganiriza akarya!
Narabikoze nyuma arahaguruka ajya kuryama nanjye nandurura amasahane mbisoje numva arampamagaye antonganya ngo kuk icyumba kirim akajagari
Nahise nkeka ko batwibye kuko narinzi neza ko nta muntu wigez ujyamo,arabwira ngo nze mpakore neza aryame,ndihangana kuko mama Atari ahari. Nkigera mu cyumba yahise akubitaho urugi ampfuka umunwa, arangije akuram o icyuma acyinshyira ku ijosi,arabwira ngo nintamureka ngo akore ibyo ashaka aranyica. ,yamfashe kungufu iryo joro!
Bucyeye yansabye imbabazi ambwira ko yabitewe n’inzoga,nyuma. Naje gusanga yaranteye inda!
None ndumva nabuze amahoro
Ndabinginze nimumfashe nimungire inama


c: text/html

text:
Urwenya-“Ko yavuze ko agiye gukiza abarwayi yigeze avuga ko agiye kuzura abapfuye.”
“Ko yavuze ko agiye gukiza abarwayi yigeze avuga ko agiye kuzura abapfuye.”
Umusaza n’umukecuru bari myaka ya za 90 barimo bumva radio umuvugabutumwa warurimo ubwiriza, arangije aravuga ati “Bavandimwe mu mwami mushyire ukuboko kuri radiyo ukundi ku gice cy’umubiri wumva urwaye, ngiye kubasengera.” Umukecuru ashyira ukuboko kumwe kuri radiyo ukundi agushyira ku mugongo yari arwaye, n’umusaza nawe ashyira ukuboko kumwe kuri radiyo ukundi agushyira ku gitsina cye cyari kimaze igihe kidafata umurego. Umugore we yarahindukiye aramutontomera ati “ko yavuze ko agiye gukiza abarwayi yigeze avuga ko agiye kuzura abapfuye.”
Shyiraho Igitekerezo!
Subscribe to: Post Comments (Atom)

robotstxt: allowed

filter: keep


text:
Iryo shuri ryigishirizwamo imyuga irimo ubwubatsi, ububaji, amashanyarazi, ubukanishi, gusudira n’iyindi ryari risanzwe ryigamo abahungu n’abakobwa ariko Minisiteri y’Uburezi iherutse gufata icyemezo ko rigomba kwigamo abakobwa gusa, ibintu bamwe mu babyeyi baharerera batishimiye.
Ubwo itsinda ry’abakozi ba Minisiteri y’Uburezi ryasuraga iryo shuri ku wa 6 Gashyantare 2018, muri gahunda yo kureba ibibazo bihari no gutanga inama ku cyateza imbere ireme ry’uburezi, icyo kibazo cyagarutsweho by’umwihariko.
Rutaganira Bernard, umubyeyi uhagarariye abandi yagize ati “Ikigo cyari icy’abahungu n’abakobwa, nyuma gihinduka icy’abakobwa, […] ababyeyi benshi ntabwo babyishimiye, ariko ntacyo twahinduraho ubwo niko byagenze, ariko iyo muza kutugisha inama ntabwo twari kubemerera”.
Ababyeyi barerera kuri NTS baganiriye na IGIHE bifuje ko Minisiteri y’Uburezi yakwisubiraho ku cyemezo yafashe n’abahungu bakemererwa kongera kwigana na bashiki babo.
Umulisa Velonique ati “Twasabaga ko hakongera kubaho kuvanga abahungu n’abakobwa kuko iyo umwana w’umukobwa ari gukanika n’umuhungu agakanika muri we yiremamo icyizere cy’uko na we ashoboye. Iyo asigaye wenyine hazamo intege nkeya zo gutekereza ngo ‘njyewe ndi umukobwa’ akananirwa guterura, gusudira ariko yafatanyije na musaza ibintu byagenda neza; ni na yo mpamvu twasabye ko hagarurwamo n’abana b’abahungu”.
Ubuyobozi w’ishuri bushyigikiye icyifuzo cy’ababyeyi
Umuyobozi wa NTS, Leonard Manirambona, avuga ko ibyo ababyeyi bavuga bifite ishingiro kuko nyuma y’aho hafashwe icyemezo cyo kuhigishiriza abakobwa gusa babuze abanyeshuri bityo akemeza ko byaba byiza n’abahungu bemerewe.
Ati “Ikigo bavuze ko kigomba kwakira abakobwa gusa kikaba icyitegererezo ku burezi bw’umwuga ku mwana w’umukobwa ariko kugeza ubu turacyakeneye abana 100 kuko ibikorwaremezo turabifite ariko ubwitabire buracyari buke. Icyo dushyigikiye ni uko ubumenyi buhabwa abana bose ku mukobwa bikaba akarusho cyane ko bigaragara ko abakobwa hari amashami batari kwitabira byaba byiza abahungu baje bakigana kugira ngo wa mubare udateza ikibazo”.
Ubuyobozi bw’akarere bwabijeje ubuvuguzi
Umuyobozi w’Akarere ka Nyanza, Erasme Ntazinda, yijeje abo babyeyi ko icyifuzo cyabo bacyakiriye kandi bazakiganiraho n’inzego zibishinzwe kigafatwaho umwanzuro.
Yagize ati “Ikigamijwe ni uko abakobwa baba benshi mu mashuri y’imyuga, twumvikanye ko twazabiganiraho n’ubuyobozi bw’Ikigo cy’Igihugu gishinzwe imyuga n’ubumenyingiro, WDA, tukareba niba abana b’abakobwa bataba benshi bakiyongera koko ariko n’abahungu bakazamo bagafatanya kwiga kuko n’ababyeyi ari byo bifuza”.
WDA yijeje ababyeyi ko icyifuzo cyabo kigiye kwigwaho vuba
Umuyobozi Mukuru wungirije wa WDA ushinzwe amahugurwa, Irené Nsengiyumva, yavuze ko bafashe icyemezo cyo kuhigishiriza abakobwa gusa bagamije kuzamura umubare w’abakobwa biga imyuga ariko icyifuzo cyabo kigiye kwigwaho vuba kigafatwaho umwanzuro.
Nsengiyumva ati “Ubuyobozi bwa WDA bwafashe icyemezo cyo kuzamura imibare y’abakobwa biga imyuga by’umwihariko mu bigo bitanu byo mu gihugu muri gahunda ya HeforShe yo kuzamura imibare y’abakobwa biga imyuga n’ubumenyingiro ikava kuri 17.5% ikagera kuri 50% mu mwaka wa 2020. Ariko tuzabiganiraho icyifuzo cy’ababyeyi cy’uko abana bareranwa na basaza babo gishyirwe mu bikorwa”.
Ishuri ry’imyuga n’ubumenyingiro Nyanza Technical School (NTS), ryatashywe ku mugaragaro mu mwaka wa 2005, kuri ubu ryigamo abakobwa 620 ariko byari biteganyijwe ko hazakirwa abagera kuri 750.


text:
Igisubizo: Ingingo yo kubyarwa n’isugi ni iy’ingenzi cyane (Yesaya 7:14; Matayo 1:23; Luka 1:27, 34). Reka tubanze turebe uburyo ibyanditswe bibisobanura. Mu gusubiza ikibazo cya Mariya, “Ibyo bizabaho bite ko ntararyamana n'umugabo?” (Luka 1:34), Malayika Gaburiyeli yagize ati “Umwuka Wera azakuzaho, n'imbaraga z'Isumbabyose zizagukingiriza” (Luka 1:35). Malayika abwira Yozefu kudatinya kurongora umugeni we Mariya “kuko imbuto imurimo ari iy'Umwuka Wera.” (Matayo 1:20). Matayo atubwira ko iyo sugi “ifite inda y'Umwuka Wera” (Matayo 1:18). Abagalatiya 4:4 naho hashimangira iyo ngingo yo kubyarwa n’isugi: “Imana yohereza Umwana wayo wabyawe n'umugore.”
Ibyo byanditswe bishimangira ko kuvuka kwa Yesu ari imbuto y’Umwuka Wera mu nda ya Mariya. Utagaragara (Mwuka Wera) yakoreye mu nda ya Mariya igaragara. Birumvikana ko Mariya atashoboraga kwitera inda, nuko rero muri ubwo buryo yari “urwabya”. Imana niyo yonyine yashoboraga gukora igitangaza cyo kwambara umubiri w’umuntu.
Nanone, guhakana ko Yesu atari mu nda ya Mariya bisa muri make no kwemeza ko Yesu atari afite umubiri w’umuntu. Ijambo ry’Imana ryerura ko Yesu yari umuntu wuzuye, ufite umubiri ufatika nk’uwa buri wese. Uyu mubiri yawukuye kuri Mariya. Ariko nanone, ntitwibagirwe yuko Yesu yari Imana yuzuye, afite kamere Ihoraho kandi idacumura (Yohana 1:14, 1 Timoteyo 3:16, Abaheburayo 2:14-17).
Yesu ntiyasamwe mu cyaha; ni ukuvuga ko atari afite kamere y’icyaha (Abaheburayo 7:26). Bigaragara yuko kamere y’icyaha ihererekanywa ku bantu bose bayikomora ku babyeyi (Abaroma 5:12, 17, 19). Kubyarwa kw’isugi byakuyeho iryo hererekanya rya kamere y’icyaha, bituma Imana Ihoraho ibasha kuba umuntu muziranenge.
Ikibazo: Kuki kubyarwa n’isugi ari ingenzi cyane?
Igisubizo: Ingingo yo kubyarwa n’isugi ni iy’ingenzi cyane (Yesaya 7:14; Matayo 1:23; Luka 1:27, 34). Reka tubanze turebe uburyo ibyanditswe bibisobanura. Mu gusubiza ikibazo cya Mariya, “Ibyo bizabaho bite ko ntararyamana n'umugabo?” (Luka 1:34), Malayika Gaburiyeli yagize ati “Umwuka Wera azakuzaho, n'imbaraga z'Isumbabyose zizagukingiriza” (Luka 1:35). Malayika abwira Yozefu kudatinya kurongora umugeni we Mariya “kuko imbuto imurimo ari iy'Umwuka Wera.” (Matayo 1:20). Matayo atubwira ko iyo sugi “ifite inda y'Umwuka Wera” (Matayo 1:18). Abagalatiya 4:4 naho hashimangira iyo ngingo yo kubyarwa n’isugi: “Imana yohereza Umwana wayo wabyawe n'umugore.”


text:
Bugesera: Muhongayire arasaba ubuyobozi kujya buhuza imihigo y’imirenge n’iy’akarere
Minisitiri ushinzwe umuryango w’ibihugu by’Afurika y’Iburasirazuba Muhongayire Jacqueline, arasaba abayobozi b’ akarere ka Bugesera kujya bahuza imihigo y’imirenge n’iy’akarere mu rwego rwo kugira ngo babashe guhuza ibikorwa by’akarere n’imihigo maze ihigurwe vuba.
Ibi yabibasabye kuwa 24/6/2014, mu nama yahuje akarere ka Bugesera n’abafatanyabikorwa bako yari igamije kureba aho imihigo y’umwaka wa 2013-2014 igeze no kwigira hamwe iya 2014-2015.
Mugusuzuma aho iyo imihigo igeze, byagaragaye ko hari imwe muri yo itarahigurwa, mu gihe hasigaye igihe kitageze ku kwezi ngo imihigo y’umwaka wa 2013-2014   isozwe.
Ni muri urwo rwego aka karere kagiranye inama n’abafatanyabikorwa bako, maze berekwa aho itarahigurwa kugira ngo hashyirwemo ingufu.
Byamungu Felix, peresida w’ihuriro ry’abafatanyabikorwa b’akarere ka Bugesera, avuga ko nk’abafatanyabikorwa bakurikiranira hafi ishyirwa mu bikorwa ry’imihigo, maze akarere kakareba niba imihigo baba bariyemeje barayishyize mu bikorwa.
Yagize ati “ tugira uruhare rukomeye mu kumenya ibyo abafatanyabikorwa bakeneye maze tugahitamo dufatanyije n’akarere ibyo duteramo inkunga ndetse akarere kakareba niba ibyo twiyemeje twarabishyize mu bikorwaâ€.
Mu gihe imihigo y’akarere yeswa hakurikijwe ingengo y’imari kari gafite, ibi bikaba byatuma hari ibidashyirwa mu bikorwa, Muhongayire Jacqueline, Minisitiri mu muryango w’ibihugu by’Afurika y’iburasirazuba ari na we ushinzwe akarere ka Bugesera muri Guverinoma yasabye abaturage b’aka karere ko ibikorwa biba biri mu mihigo byakoreshwa amaboko, bajya bagiramo uruhare kugirango iyo mihigo ibashe kweswa.
“ ndabasaba kujya muhuza imihigo y’imirenge n’iy’akarere mu rwego rwo kugirango yihutishwe kuko buri murenge ugiye ugira umwihariko kandi amahirwe akaba atandukanye mu mirenge. Ahatari ingengo y’imari ikwiriye abaturage bakabigiramo uruhare mu buryo bwo kwihesha agaciro maze ibibarenze hakaba haza inkunga yo kubunganiraâ€.
Nyuma y’iyi nama, Minisitiri Muhongayire yafashe umwanya wo kujya kureba niba koko ibiri mu nyandiko z’imihigo, byarashyizwe mu bikorwa, aho yasuye agakiriro ka Nyamata, ihoteri, ndetse n’ibikorwa biri gukorerwa mu ishuri ry’imyuga rya Nyamata.


text:
Abashakashatsi banditse ko babonye ikintu gisa n’ikidasanzwe ku nyamaswa ebyiri zidahuje ubwoko zagaragaye zimanya, bakavuga ko ari bwo bwambere bigaragaye kuko ngo izo bakunze kubona zabaga zifite akantu gato zihuriyeho cyangwa zijya kugirana isano.
Mu buryo butangaje hagaragaye inyamaswa y’ingabo yo mu bwoko bw’inguge yo mu Buyapani yimya indi y’ingore iri mu bwoko bw’isha ariko ifite amahembe agira amashami (Sika deer).
The Independent dukesha iyi nkuru ivuga ko abashakashatsi babifata nk’ihohotera inyamaswa ikorera indi kuko ngo bari baranabonye indi bita ‘Antarctic fur’ ihohotera iyitwa ‘penguins’.
Gusa inyandiko yanditse mu kinyamakuru Journal Primates y’abo bashakashatsi igaragaza imyitwarire idasanzwe hagati y’izo nyamaswa z’ishyamba zidafite ikintu na kimwe zihuriyeho ivuga ko mbere izo nkende zo mu Buyapani zakunze kujya zigerageza kurira ingeragere ariko bavuze ko “muri iyi minsi ziri kugaragaza imyitwarire idasanzwe kuri izo z’ingore”, bavuga ko hari izagerageje guhunga ariko izindi zigasigara zikemera iyo mibanire.
Abo bashakashatsi banditse ko iyo ngeragere yemeye kurirwa n’iyo nguge, kandi ngo nyuma yagaragaye irigata amasohoro yasizwe na ya nguge yari imaze kuyimya.
Abo bashakashatsi basobanuye ko impamvu ishobora kuba yabiteye ifitanye isano no kuba iyi nguge itarashoboraga kubona uko yimya zene wabo.
Icyo gikorwa kandi ngo gishobora kuba cyaratijwe umurindi no kuba izi nyamaswa zarakunze gukinira hamwe, kandi amakuru yavugaga ko iyo y’ingore yari iri mu gihe cy’uburumbuke.
Icyabaye ngo ni ubwa kabiri kivuzwe ariko kikagira umwihariko kuko ngo ntigisa n’ibyajyaga biba, gusa abashakashatsi mu bya siyansi bavuga ko bagiye gukora ubushakashatsi bwimbitse ku mibanire y’inyamaswa n’ubushuti zigirana, ndetse ngo buzagaragaza n’impamvu usanga abantu bararikira kuryamana n’inyamaswa.
Emmy@Rwandapaparazzi.rw
14,482 total views, 50 views today


text:
Ibi bivugwa n’umuyobozi w’ibitaro bya Kaminuza (CHUB), Dr. Augustin Sendegeya, uvuga ko bameze neza, kandi ko ku bufatanye na Minisiteri y’Ubuzima, hatangiye gushakishwa ibitaro bishobora kubakira bikabatandukanya, ndetse n’ubushobozi bwo kugira ngo bishoboke bwatangiye gushakwa.
Agira ati "kubatandukanya kandi bakabaho birashoboka, kuko mu bitaro byo mu bihugu nk’u Buhinde n’u Bufaransa byagiye bigerwaho."
Kugeza ubu aba bana na mama wabo bacumbikiwe n’ibitaro bya CHUB, kuko iwabo wa mama wabo ari abakene cyane, hakaba hatari hizewe uko bakwitabwaho bibarinda kuba bafatwa n’izindi ndwara. Kanakuze avuga ko umunsi bafatanuwe bizamushimisha cyane.
Ati "icyo gihe nzashima Imana cyane, hamwe n’abaganga bakomeje kutwitaho."
Anatekereza ko ibyo bizakuraho icyemezo cya musaza we wamubwiye ko nabazana mu rugo azamutema.
Dukurikire ukanda kuri Like
Ibitekerezo ( 1 )
uwo mubyeyi niyihangane Imana ishobora byose bazatandukana kandi yizere


text:
Iki gikorwa cyabaye tariki ya 25 Ugushyingo, muri CCLJ (Centre Communautaire Laïque Juif) mu Mujyi wa Bruxelles mu Bubiligi.
Nkuko bivugwa na Uwindekwe Providence Rwayitare na Philippe Taszman bagize ishyirahamwe Muyira asbl, ryakoze iyi film ndangamateka kuri Jenoside yakorewe Abatutsi mu Rwanda, bavuga ko kuva aho ihagarikiwe; abanditsi n’abahanga mu nzego zitandukanye babikozeho inyandiko, ariko ugasanga ijwi ry’abacitse ku icumu ritumvikana, bityo rero ngo bayikoze bagamije kubaha umwanya kugira ngo bagire icyo bavuga kizafasha abakiri bato.
Bati “Usanga mu nyandiko n’ahandi ijwi ry’abacitse ku icumu ryumvikana gake cyane uretse igihe habaye imihango yo kwibuka, ni kuri iyo mpamvu habayeho ikintu cyatuma ababishoboye batanga ubuhamya bwabo kugira ngo bushyirwe muri iyi film ndangamateka kandi mfashanyigisho n’igitabo kiyiherekeje ‘D’ici et d’ailleurs’ gikubiyemo birambuye amateka fatizo yaranze iyi Jenoside."
Bavuga kandi ko Film n’icyo gitabo bizifashishwa cyane mu mashuri, mu gutanga ubuhamya bw’amateka ya Jenoside yakorewe Abatutsi n’izindi zabayeho, ikazafasha kandi gufungura ibiganiro mu nyigisho bijyanye.
Mu kiganiro IGIHE yagiranye na Ambasaderi Olivier Nduhungirehe uhagarariye u Rwanda mu Bubiligi, wari witabiriye iki gikorwa, yagize ati “Iyo abacitse ku icumu batanga ubuhamya nk’ubu, baba badufasha kurwanya urubyiruko rumwe rwadutse hano mu Bubiligi ruvuga ko hariho "Diaspora Hutu" kuko rugendera ku bitekerezo bya kera bya Hutu Power bakagarura ingengabitekerezo n’amacakubiri byatugejeje mu bwicanyi muri 1994.”
“Binadufasha kandi kurwanya bamwe birirwa bavuga ko habayeho Jenoside Nyarwanda, aho kuvuga ukuri ko abishwe bazize ko bari baravutse ari Abatutsi, bivuze ko habayeho Jenoside yakorewe Abatutsi mu Rwanda.”
Amb. Nduhungirehe yashimye byimazeyo urugero rwatanzwe kuri iki gikorwa, abakoze uko bashoboye ngo bigerweho cyane n’abagize ibakwe n’ubushake bwo gutanga ubuhamya.
Félicité Lyamukuru, umwe mu batanze ubuhamya, yavuze ko imbaraga zo ku butanga zaturutse ku kwanga ko abantu bavuga ibitari byo bakomeza kwiharira ijambo no kugira ngo abana be bazamenye ukuri ku mateka y’aho bakomoka.


text:
AMOUR EN COUR PART 11
.
.
aho twagarukiye ubushize!
.
gato ahita avuga ati: sawa ntacyo wumpereze, umpe na facture nkwishyure! umugore ajya gushaka umuti, john asigara aho kumutima avuga ati:” david agombe areke uriya mutindi ko ni sandrine!!”” yooh kumbe ya john cyijijishaga kuri david!
.
PART 11
.
tuve kuri john aho yarimo kugurira umuti, tugaruke kwishuri, kumbe bari hanze mukaruhuko, angel, sandrine ndetse na jacob biyicariye imbere ya class yabo bumva umuntu inyuma yabo ahamagaye angel, bose bahita barebera inyuma rimwe, angel ati: eeeh! yvette bite!? yvette nawe ati: ni swa shn, mwe se mumeze mute!? sando nawe ati: shn, ntakibazo tumeze neza pe, ahubwo se uje kumariki yvette!? ubwo jacob yabonye yvette aje gutyo ahita yihagurukira arigendera, gusa ataragira aho ajya, angel ahita amuhamagara ati: jaco, bite ko uhise ugenda se!? jacob nawe ati: ngiye kwihagarika! angel ariko bimwanga munda, ahita ahaguruka asanga jacob amufata akaboko, aramubaza ati: jacob, wimbeshya, garuka utubwire impamvu ugiye!? jacob nawe ati: ariko se…… atarakomeza, angel ahita amukurura amugarura kwicara aho yari yicaye, sando nawe ahita amubaza ikibazo kimwe ati: jaco, niki kiguteye kugenda gutyo!? jacob aritonda amara akanya, aba aravuze ati: ariko namwe mumaze kwiheba kweli, ubwo se nibabona muganira nuyu mukobwa, ntimurakubitwa nkiza jack!? ubwo jacob yavuze atyo, yvette bikamurya kumutima ndetse binatuma atangira gushoka amarira mumaso, sando abibonye ahita abwira jacob ati: shn jaco, humura ntacyo uba, kandi unamenye nanone ko guhera ubu yvette ari inshuti yacu, sibyo!?
.
.
tugaruke kuri john, yavuye hahantu ahubwo ari mumodoka yerekeza mumajyaruguru yumugi, hashize umanya aba yinjiye murupangu ruri mugashyamba ukuntu ndetse rusa nkaho ntabantu bahatuye nubwo bwose byagaragaraga ko arinzu nziza kandi yumukire, ubwo yarahageze atangira guhamagara ati: raphael….. raphael!!! , agihamagara atyo umuntu aturuka inyuma ye amupfuka mumaso, john ati: rapahel ndekura wangu! ubwo yahise amurekura, araseka ati: hahaha, niko se sha john, unyibutse ute noneho wangu! john nawe at: sha narinzi ko utakiba ahangaha kabsa! raphael ati: ehhee! ubwo se urumva nava hano, iyi nzu ya so iharindwa nande sha! erega umusaza nkanjye ntahandi hantu najya gutura ataraha! john ati: hahah, shahu naringukumbuye! gusa…… atarakomeza,raphael ahita avuga ati: eehee! ubwo se tuvuge ko………. akivuga john amuca mwijambo aravuga ati: ahubwo se email nakohereje wayibonye!? raphael ati: kbsa, nayibonye ahubwo byanyobeye, biriya bintu ushaka gukora nibiki se sha john!? john ati: woow! wowe uzabikore kuriya byanditse muri email ubundi urebe ngo urakorera amafaranga atagira uko angana! raphael ati: hahaha, ntakibazo kabsa, njye ndi tayali kandi urabizi ko ntacyo ntagukorera wangu! john ati: icyo nicyo ngukundira wangu! ahubwo reka ngende dore nsize abandi barimo kwiga, gusa gahunda ni gahunda!
.
.
kurundi ruhande, david yiyicariye mwishuri wenyine abandi bari hanze, dore ko yari numunyeshuri ukunda kwiga abona umunyeshuri umwe araje aramubwira ati: dav, ngo jya mubiro bya H.O.S aragushaka byihuse! david nawe ati: aranshakira iki se kandi!? umunyeshuri ati: ubwo urumva nabimenya koko dav! ubwo david yahise ahaguruka ajya mubiro, agezeyo umuyobozi aramubwira adi david icara aho ngaho, david nawe aricara, umuyobozi ati: david ibintu ngiye kukubwira ninko kukwinginga pe, kandi wihangane unyumve! david nubwoba bwinshi ati: vuga ndakumva muyobozi! H.O.S ati: david ndakwinginze, ihangane dore umukobwa wa general wamugize umusazi, rwose ndakwinginze……… atarakomeza, david ahita avuga ati: nyakubaha rekeraho rwose, ibyo ushaka kuvuga ndabyumva! H.O.S ati: david, nyuma……… ataravuga david ahita yisohokera numujinya mwinshi cyane, ndetse bituma ahita afata udutabo twe aritahira. yooo mbega david ngo arateshwa umutwe. ubwo yaratashye agera iwabo ntiyagira numwe avugisha, mbese wabonaga ntabyishimo nabike afite kumaso, we icyo yakoze yahise ajya mucyumba cye agerageza gusoma ututabo biranga, acana aga TV nako biranga, kubera ibitekerezo byari bimwuzuye mumutwe. ubwo byose byaramucanze ahitamo kwiryamira, amasaha aricuma mpaka kumugoroba. arayuka aritegura arongera asubira kwishuri.
.
.
tugaruke kwishuri, mucyumba kimwe gifunze ahantu hasa nkaho babika ibikoresho, harimo john na sandrine barimo kuganira, sandrine aravuga ati:ariko se koko niwowe urimo kunsaba imbabazi!? john nawe ati: rwose pe ninjye, kandi numutima wanjye wose umbabarire! sandrine ati: ese ubundi kuki wumvaga njye na david tutakundana, kuba ndumukene se nariremye!? john nawe ati: rwose sandrine, nanjye cyagihe sinzi ikintu cyari cyandakaje gituma nkubwira ariya magambo yose, nahubundio david ntakibazo nininshuti yanjye pe! sando nawe ati: sha rwose ndakubabariye pe kandi nanjye mbikuye kumutima nukuri! john arongera ati: yoo! urakoze cyane pe, gusa hari nakandi kantu nashakaga kukubwira! sando ati: agaki se ubwo john!? john nawe ati: ejo kumugoroba mfite agafete nzakoresha kandi abantu bazazamo bazajya bazana babakunzi babo, none nabwiye david kuzaza ambwira ko adashobora kuza agusize, nanjye mbona utaza muri fete yanjye dufitanye ibibazo…… sandrine ahita avuga ati: hahaha! humura rwose pe, ahubwo se kuberiki david atabimbwiye! john nawe ati: sha simbizi pe! ngaho rero urakoze reka njye mubindi! sandrine ati: nizere ko ntawe uzampohotera, ndabizi hazaba harabakire gusa! john nawe ati: eheee, humura shn, sinjye se uzaba wateguye fete!!
.
.
tugaruke kuri david yageze mukigo ahita ajya kureba sandrine muri class yabo, ndetse yarihutaga cyane kuko bwari nimugoroba ngo adasanga yatashye, yageze class asanga harimo angel nawe arimo gutora ibitabo bye ngo atahe, angel amubonye ahita avuga ati: david, urashaka sandrine se!? david nawe ati: yego! yatashye se!? angel nawe ati: hoya! mukanya sinzi umuntu aje uvuga ko harumushaka, gusa nanjye ndabona yatinze! david ati: yeeeh!…. atarakomeza, sandrine aba arinjiye asanzemo david ahita yikanga, ahita avuga ati: david!……. ubwo david we yahise ahindukirana ibyishimo, aramuhobera ndetse ibyo kumubaza aho yarari ntiyabyibuka ahubwo amusaba ko bazajyana muri fete, sandrine nawe ntiyatinzamo ahita amwemerera,ntibyatinze rero bahise burira imodoka bajya mwisoko kugura imyenda ijyanye nikirori, sandrine akagenda yigera imyenda yose akunze ndetse ikanamubera, sandrine nibyishimo byinshi abaza david ati: chr, nonese urabona meze nte!? david kuvuga biramunanira ahubwo akamenyura kubera ibyishimo. ubwo baguze ibyo bagura barangije basezeranaho bimwe byabakundanye, hanyua buriwese arataha, gusa bose baraye badasinziye bumva ejo hatinze gugera. ejo rero ntiryabatindiye, ryarakeye namanwa atarambuka ya saha nyirizina iragera, david atunganya agakote ke ahita yatsa imoka ye nziza ajya gutora umukunzi we iwabo, amujyana mukirori muri hascana aho fete yari yabereye!
.
.
kumbe muri hascana, abantu bahari ari beshi cyane, ndetse bicaye mumyanya yabo ku mameza ateguye neza cyane, mbega ahantu hari gateguye neza cyane. john nawe wari wambaye imyenda myiza cyane bidasanzwe, arimo kuvugana numwe mubakora service, john ati: urmva steve!? kumbe uwo muntu yitwa steven, steven nawe ati: nonese uragira ngo ikirahuri ngishyire imbere yuwo mukobwa!? john nawe ati: yego nyina, turaba twicaye kumeza turi bane, icyo kirahura kirimo umuti ugishyire imbere yuwo mukobwa! steven ati: sawa noneho…… atarakomeza yumva salle yose iracecetse bose baguye mukantu, john ahindukiye abona david na sandrine barinjiye, ariko abanza gushidikanya kumukobwa abonye, yihanagura mumoso ngo arebe neza, mbega ukuntu sandrine yari yambaye, mbega ubwiza we! john kumutima akivugisha ati:”” uyu ni sandrine nzi wumutindi cyangwa nundi david azanye!”” yibajije ibyo ariko ntibaymubuza kujya kubakira ndetse baereka aho kwicara, ameza yari yasigaye yonyine yagombaga kwicarwaho na david na john ndetse nabashery babo!
.
.
ikirori rero cyagiye imbere, barishima cyane, abashinzwe kugabura batangira gukwirakwiza icyo kunkwa, za divayi hirya no hino mubantu, ubwo na steven nawe yazanye ibitahuri bine bya divayi aseriva ba david ndetse arangije yicira john ahajisho aringendera, ubwo baranyoye barishima byahatr ndetse baranarya, amasaha aricuma john aza gufata ijambo ati: bantu banjye murihano mwese, nizereko byabaye ibyishimo, gusa noneho uyu mwanya tugezemo nuwo kubyina tukumva ko twishimye kandi ndifuza ko aka dance gatangizwa na david numukunzi we sandrine nabandi tukaboneraho!”‘ ubwo david yumvise bamuvuze abona ko abyanze yaba yihaye abisi, arahaguruka afata sando akaboko ngo bajye kubyina, ariko sando kumva ntantege afite, akibyibazaho abona sando yikubise hasi abaye nkuhwereye, david byaramucanze atangira gukanura amaso, john ahita aza yihuta amukora kwijosi, akora kunda ndetse no mubikantu ahita yikanga aravuga ati: yiweeee! mana yanjye weee! david ati: john nibiki, mfasha tumujyane kwa muganga! john ati: iyi ndwara ntago kwamuganga bayivura, iyi yitwa phrostevilia, buriya harumuntu mumuryango wabo wapfuye akaba yarayimusigiye! david namarira yatangiye kugwa aravuga ati: yeeeeh! uvuze ngwiki john, iyo ndwara se ntago yakira!? john nawe ati: sha kabsa, gukira biri kure cyane, gusa nzi umuntu ushobora kugufasha akamuvura, kuko kera yarazivuraga zigakira gua ubu sinzi ko akihaba! david: john, ndakwinginze mfasha tujye kureba uwo muntu!
.
.
.ESE IYI NDWARA IBAHO RA!?
.UYU MUNTU UYIVURA SE WE!!
.
.NTUCIKWE PART 12.. LOADING…..


text:
Abaturarwanda ubu babarirwa mu byiciro by’ubudehe bishya, nyuma y’ibarura ku mibereho y’ingo ryakozwe mu mwaka wa 2014.
Kugira ngo umuntu wisanze ku rutonde rw’icyiciro cy’ubudehe abashe kubona ikarita ya mituweri imwemerera guhita yivuza mu minsi ibiri nibura, bisaba kuzinduka nka saa munani z’ijoro akirirwa ku biro by’akagari, yamara kwiyandikisha akazasubira gufata ikarita k’umunsi ukurikiyeho; kandi umuryango we wose kuba umaze ukwezi warishyuye amafaranga y’ubwishingizi.
Ikibazo ku batisanga mu byiciro by’ubudehe
Hari umubare munini w’abaturage batari ku rutonde rw’ibyiciro by’ubudehe, bamwe muri bo bakavuga bibarurije ahandi, hakaba abavuga ko batibaruje, abandi bakemeza ko bibaruje ariko amazina yabo ntaze kuri urwo rutonde, ndetse hakaba n’abavuga ko batarabona amafaranga yo kwishyura ubwishingizi.
Aisha Butera, uyobora Akagari k’Amahoromu Murenge mu Karere ka Nyarugenge yagize ati "Mu baturage ibihumbi 5 na 700 mfite muri aka kagari, abarenga ibihumbi 2 na 400 bamaze kuza kugaragaza ko batari ku rutonde rw’ibyiciro by’ubudehe; byumvikane ko hari umubare munini w’abaturage mu gihugu bataragera aho kubona ubwishingizi bw’ubuzima".
Abanyamabanga nshingwabikorwa b’utugari bavuga ko abaturage batagaragara ku rutonde rw’ibyiciro by’ubudehe, bagomba kuza kubibamenyesha kugira ngo inteko z’abaturage ziterana rimwe mu cyumweru nibura, zibashe kubashyira mu byiciro by’ubudehe.
Urugendo rurerure rw’abakeneye ubuvuzi bwihuse
Hagati aho hari abarimo guhita bafatwa n’uburwayi, ababyeyi batwite barimo kujya ku gise cyangwa bakenera kujya kwisuzumisha, abanyeshuri bagomba kujya kwiga bajyanye amakarita y’ubwishingizi; bose barimo kugana ibiro by’utugari cyangwa ibya mituweri, ariko nta gisubizo bahabwa uretse gusabwa gutangira kwibaruza mu byiciro by’ubudehe.
Aba baturage barinubira kuba ubuyobozi bw’akagari butarimo kuboneka mu buryo bworoshye, kandi ngo n’iyo bubonetse burinda guteranya inteko z’abaturage, bukuzuriza ifishi umuryango ukeneye ubufasha bwihuse, umaze ukwezi warishyuye mituweri.
Ibi iyo birangiye umwe mu bagize uwo muryango ajyana iyo fishi ku murenge, agategereza ko inama iterana ikemeza ko ari mu cyiciro cyemejwe na komite y’ubudehe y’akagari.
Nyuma yo kuvana iyo fishi ku biro by’umurenge, umuntu udashaka ko bayitinza mu madosiye, arayisaba akaba ari we uyijyanira ku biro by’akarere, yayigezayo na bwo agategereza ko inteko ishinzwe gushyira mu byiciro iterana kugira ngo bamusinyire ku ifishi, akaba ari bwo yemererwa kujya gusaba ikarita yo kwivuza.
Na none iyo hari umwe mu bagize umuryango we utarishyuriwe amafaranga y’ubwishingizi bitewe n’uko atakibana na wo, yaba yarashatse, yaragiye gukorera ahandi, yaritabye Imana, umugore cyangwa umugabo utabana n’uwo bashakanye; cyangwa se undi muntu wiyongereye muri uwo muryango; biratuma umuryango wose udahabwa amakarita y’ubwishingizi.
“Amafaranga yanshizeho nkora ingendo ntazi aho zizarangirira, akazi karahagaze”, nk’uko uwitwa Elina utuye i Kimironko, ariko akaba yaribarurije muri Gisozi yabitangaje.
Amabwiriza ya MINALOC ntakurikizwa
Ku wa 27 Kanama 2016, Ministeri y’ubutegetsi bw’igihugu(MINALOC) yahaye amabwiriza ubuyobozi bw’utugari n’imirenge, yo korohereza abaturage gukora imigereka y’ibyiciro by’ubudehe, kugira ngo bongere cyangwa bagabanye urutonde rw’abagize umuryango, ariko hari abaturage bandika babisaba bavuga ko ubusabe bwabo budakurikizwa.
umuturage wo mu Kagari ka Musezero ku Gisozi mu Karere ka Gasabo, agira ati "Ibi byatangiye kutugiraho ingaruka kuko hari umuturanyi wanjye wabyariye mu rugo ejo bundi"
Uwitwa Ernest utuye mu Kagari ka Kagugu, Umurenge wa Kinyinya mu Karere ka Gasabo, yavuze ko umufasha we atwite inda y’imvutsi, ariko ngo bitewe n’urugendo rurerure umuntu akora kugira ngo abone mituweri, we ngo yaretse “kujya kujuragira”, yiyemeza guhomba amafaranga yose bazamusaba kwa muganga.
Umutesi Scovia, utuye muri Nyarugenge, na we yongeraho ko abakozi bo mu rugo be batatu badashobora kubona amakarita ya mituweri badatashye iwabo mu cyaro, kuko ngo bibasaba kuba hamwe n’imiryango yabo, cyangwa agahitamo kubashyirisha ku mugereka w’aho babarizwa; igikorwa afata ko “kiruhije kurusha ibindi byose”.
Ku ruhande rwa MINALOC, Ladislas Ngendahimana ushinzwe kumenyekanisha ibikorwa muri iyi Ministeri, aravuga ko ntacyo bahindura ku byo amategeko avuga, birimo kumara ukwezi umuntu yarishyuye akabona kwivuza, kuba umuryango wose warishyuye, ndetse no gukurikiza amabwiriza yatanzwe yo gushyira abaturage mu byiciro by’ubudehe.
Mu gihe uturere tugomba kugaragaza buri mwaka uburyo twesheje imihigo mu kugira abaturage benshi bafite ubwishingizi bw’ubuzima, bamwe mu banyamabanga nshigwabikorwa b’utugari baravuga ko uyu mwaka bitazoroha kwesa iyo mihigo.


text:
bigeze nijoro typette abona ko type nta
gahunda yo gutaha afite nuko la fille atega
moto aritahira amusiga aho ,umutype nawe byatinze afata
imodoka ye ya toyota Hilux arataha,ageze
mu nzira traffic police iramufata; kubera gutwara imodoka yasinze! bamusohora mu modoka type atangira gusaba
imbabazi akirimo gusaba imbabazi hirya gato haba habaye accident
imodoka zigonganye babapolisi biruka kureba uko bigenze
type ahita yinjira mu modoka arataha araryama
bukeye mugitondo yumva barakomanze ku
muryango,arasohoka asanga n'abapolisi 2,baramubaza ni wowe Dany?nawe ati ni
jye, none ejo hari abapolisi baguhagaritse?nawe ati
barampagaritse,bambeshyera ngo ntwaye nanyoye. hanyuma bigenda gute? bagiye kureba accident yaribaye
nanjye natsa imodoka yanjye
ndataha,imodoka yawe uyibika he?mwi
garage, wayitwereka se? cyane rwose,Dany aragenda afungura i garage
arebye asanga yatahanye pandagari ya
polisi....!! Ari wowe wakwisobanura gute!?


text:
Uyu muhango wabereye mu icumbi rya Ambasaderi ahitwa Darah Gardens mu majyaruguru y’umujyi wa Cairo.
Ubundi Umuganura wari umunsi mukuru ukomeye mu muco w’Abanayarwanda haba i Bwami no ku baturarwanda, umwami akamurikirwa umusaruro w’abanyarwanda bavuye impande zose z’igihugu,agasangira na bo mu gitaramo.
Uyu muganura ariko wagiraga n’undi mumaro wo kuzirikana umwami nka Nyir’uburumbuke bakamutura urutete rw’imyaka yeze.
Wakomeje gukorwa no mu yindi myaka yakurikiye ubutegetsi bw’umwaduko w’abazungu,ariko wagiye uhindurirwa inyito n’uburyo bwo kuwizihiza.
Ubwo Abanyarwanda baba mu Misiri bizihizaga umuganura ,Ambasaderi w’u Rwanda mu Misiri, Sheikh Habimana Saleh, yatangaje ko nyuma yo kwibukiranya ku mateka yawo, no gusesengura insanganya matsiko y’uyu mwaka, basanze ukomeje kuba isoko y’ubumwe bw’Abanyarwanda .
Insanganyamatsiko y’uyu mwaka igira iti “Twubake Umuco,Twiteze imbere.”
Yagize ati “Nta vangura rikirangwa mu Rwanda, kandi Abanyarwanda babanye neza bitigeze bibaho.”
Ku bijyanye no kuba umuganura ari inkingi yo kwigira, ngo basanze kuba u Rwanda rufite inzu iri mu icumi zihenze muri Afurika kuri bo bishimishije cyane.
Yakomeje agira ati “Umuganura wahuzaga Umwami na rubanda, dushimishwa n’uko Perezida wa Repubulika ahura na rubanda kenshi mu mwaka.”
Ubwo wizihizwaga mu Rwanda uyu mwaka tariki ya 5 Kanama 2016, Minisitiri w’umuco na Siporo, Uwacu Julienne, yavuze ko umuco w’Abanyarwanda uhishe byinshi u Rwanda rwubakiyeho kandi ruzakomeza no kubakiraho mu rugendo rwo kwiteza imbere, kwigira no kwihesha agaciro no kubaka ubunyarwanda buhamye.
Bivugwa ko umuganura watangiye kwizihizwa mu Rwanda ku Ngoma ya Gihanga Ngomijana mu kinyejana cya cyenda , hanyuma uza kongera guhabwa imbaraga na Ruganzu II Ndoli (1510-1543) ubwo yabohoraga u Rwanda nyuma y’imyaka irenga 15 ruri mu maboko y’abanyamahanga (Abanyoro n’Abanyabungo).
Ku rwego rw’Igihugu,Umuganura wayoborwaga n’Umwami afashijwe n’abanyamihango b’umuganura, naho ku rwego rw’umuryango, umukuru w’umuryango akaba ari we wayoboraga iyo mihango.
Ku munsi w’umuganura, abayobozi basabanaga n’abayoborwa mu gitaramo cy’imihigo, abana bagasabana n’ababyeyi.Ni muri icyo gitaramo cy’umuganura hamurikagwa ibikorwa by’indashyikirwa (inka nziza, umusaruro ushimishije…) maze abakoze neza bagashimwa, ibigwari bikagawa.


text:
Umujyi wa Kigali wari ufite abana 100 bari kugororerwa i Gitagata barimo 53 bo mu karere ka Gasabo, 42 bo muri Nyarugenge na 5 bo mu ka Kicukiro.
Ababyeyi bo mu Murenge wa Kimisagara bafite abana bagororewe n’abari kugororerwa mu kigo ngororamuco cya Gitagata giherereye mu karere ka Bugesera basinye imihigo yo kuzita ku bana babo ku buryo batazongera gusubira ku muhanda.
Ayo masezerano bayasinyiye imbere ya Minisitiri w’Uburinganire w’Uburinganire n’Iterambere ry’umuryango, Dr Diane Gashumba, Polisi y’u Rwanda , Umujyi wa Kigali n’izindi nzego zitandukanye ku wa Kane tariki ya 8 Nzeri 2016.
Bamwe mu basiny iyo mihigo barimo imiryango y’abagabo n’abagore, basinyiye yuko bazakora uko bashoboye bakita ku burere bw’abana babo ku buryo batazasubira ku muhanda.
Minisitiri Gashumba yavuze uruhare runini rw’ababyeyi ari rwo rutuma abana bajya kuba mu mihanda, abasaba kwikubita agashyi bakarengera abo babyaye.
Ati “N’iyo ababyeyi baba batumvikana, n’iyo baba bafitanye amakimbirane kuko nta zibana zidakomanya amahembe, ntibagomba gutererana umwana kuko ari umuziranenge .Ntabwo ingaruka zikwiye kumugeraho, ababyeyi bakwiye kubahana kandi bakubahiriza uburengaznira bw’abana.”
Dr Gashumba yavuze ko bamwe mu babyeyi birengagije inshingano zo kwita ku bana babo kugeza n’ubwo bajya mu muhanda ntibabakurikirane.
Ati “Igihugu cyaduhaye amahirwe abana bose bemerewe kujya ku ishuri, twe twababyaye ntabwo tugomba kuba ari twe tubabuza ayo mahirwe.”
Yongeyeho ati “Biratangaje kubona umwana amara umwaka mu kigo[Gitagata] nta mubyeyi uratera intambwe ngo ajye gushaka umwana we aho ari,nta n’itangazo turumva kuri radio ryo kumushakisha, ahubwo ubuyobozi akaba ari bwo buhindukira bukaza gushaka ababyeyi kuri icyo kibazo, biragayitse.”
Mu murenge wasinyiwemo iyo mihigo hari abana 11 bari i Gitagata, yasabye abayobozi b’imidugudu, inshuti z’imiryango n’izindi nzego zitandukanye za leta n’iz’abikorera guhagurukira icyo kibazo.
Ati “Dushyize hamwe ntabwo byatunanira[...] Babyeyi twe gutererana abana bacu kandi ari twe twababyaye. Biratangaje kubona umubyeyi agera aho gusinya imihigo yo kurera umwana yabyaye.”
Abayobozi b’imidugudu n’abandi bose bo mu nzego z’ibanze basabwe na Minisiteri ibashinzwe y’Ubutegetsi bw’igihugu kwihatira kwita ku kibazo cy’abana, bakagenzura amakimbirane ari mu miryango bakagira uruhare mu kuyahosha.
Ku ruhande rw’ababyeyi bavuga ko hari abana bigira ibirumbo bakajya ku mihanda kandi ntacyo babuze, ariko hari n’abagore bagiye bagaragaza ko batereranywe n’abagabo babo bibera mu kabari ntibakozwe ibyo kwita ku bana babo, hakaba n’abavuze ko ubukene ari kimwe mu bituma abana babo babacika bakajya kuba ku mihanda.


text:
Fasha umwana wawe gukurikiza ibyiyumvo bye, ndetse no kuba ari kumwe n’abandi. Dore bumwe muri ubwo buryo:
Ibyiyumvo n’iterambere ry’imibereho
Reka umwana yigenge: Bijanye n’igihe batangirira ishuri, abana bashobora guhitamo imyenda no kwiyambika ubwabo, koza amenyo, ndetse n’ibindi. Wikwitabira kubakorera burikintu cyose kuko bias n’aho biba byoroshe cyangwa byihuta.
Umva umwana wawe: Ita kubyo arimo avuga kandi ubaze igitekerezo kijanye n’ibintu. Reka umwana ahitemo ifunguro muza gufata (tanga ubwoko bubiri maze umureke ahitemo bumwe). Ku bw’ibi, bazamenya ko bafite ikintu cy’ingenzi cyo kuvuga.
Toza umwana guhagarara ku bikorwa bye. Nimba umwana wawe hari icyo yakoze, yakagombye kucyirengera. Umvisha umwana ko ari igikorwa udakunda ariko ko we umukunda. Urugero. Ntukavuge ngo, “uri umukobwa w’umupfapfa.” Ahubwo vuga ati, “iki gikorwa ni igipfapfa.”
Gira ishema ry’imyidagadurire ye.Rekera ubugeni bwe hafi y’urugo rwawe, bibwire bose igihe yakoze neza mu mikino. Mureke amenye ko wishimira imikorere ye myiza cyangwa se wenda iyo ya gerageje cyane.
Shyiraho Igitekerezo!
Subscribe to: Post Comments (Atom)


text:
Nyirangendahimana avuga ko Gitifu w’Akagari ka Mwirute, mu Murenge wa Rukoma witwa Mukanyabyenda Justine, amurimo ideni ringana n’ibihumbi 134.920RWf yamuhaye ayakuye mu nguzanyo yatse muri Banki yitwa “Urwego Opportunity Bank”.
Uyu mugore wakoraga akazi k’ubucuruzi buciriritse, ngo yari yasabye inguzanyo y’ibihumbi 200RWf muri iyo Banki.
Uwo Gitifu ngo yahise amuguzamo ibihumbi 100RWf, amubwira ko azamufasha kuyishyura. Nyuma y’aho ngo yanafashe ibicuruzwa by’ibihumbi 34920RWf.
Nyirangendahimana akomeza avuga ko kutishyurwa n’uwo Gitifu byamuviriyemo guhomba no kubura uko yishyura banki, maze iteza umurima we yari yatanzeho ingwate.
Ahamya ko icyo cyibazo cyabaye mu mwaka wa 2015, akaba yarakigejeje ku buyobozi bw’Umurenge wa Rukoma.
Ubuyobozi bw’uwo murenge ngo bwamuhaye itariki ntarengwa ya 15 UKuboza 2016 ko azaba yarangije kwishyura, ariko ngo ntiyigize abikora.
Agira ati “Avuga ko agiye kuyashyira ku murenge nkazayahasanga, ariko ngezeyo inshuro enye zose nsanga atarayahashyira.”
Aganira n’umunyamakuru wa Kigali Today ku murongo wa telefone, uwo Gitifu w’Akagari yavuze ko nta muturage afitiye umwenda.
Tariki ya 08 Gashyantare 2017, Nyirangendahimana yagejeje icyo kibazo ku muyobozi w’Akarere ka Kamonyi, Udahemuka Aimable ubwo yari ari mu nteko y’abaturage yabereye mu Kagari ka Gishyeshye, mu Murenge wa Rukoma.
Udahemuka atangaza ko imyitwarire yaranze uwo munyamabanga nshingwabikorwa idakwiye kwihanganirwa.
Agira ati “Ku kibazo cy’uriya muturage wambuwe na gitifu, tugiye kwicara nk’ubuyobozi bw’akarere, tukigeho , ku buryo uriya muturage azishyurwa ndetse n’ibyo yahombye akabisubizwa.”
Umuyobozi w’akarere yagaye ingeso yo guhishirana yagaragaye kuri iki kibazo, kuko avuga ko yakimenyeye mu nama kandi hari abandi bayobozi bari bakizi ntibakimubwire.
Dukurikire ukanda kuri Like
Ibitekerezo ( 5 )
ibyobinu nibishoboka harimo namatiku hazabeho gushishoza hatazagira uharenganira.
Ese ko yari akugobotse nku muyobozi ibyo wakoze nibyo? na bandi bayobozi bameze nkawe babonereho isomo
mbega akaga!"!"
Uwo Gitifu yarahemutse birenze akwiriye kwishyura agashyiraho n’impozamarira, kuko ibyo birarenze.
Yooo!uwo muyobozi yarahemutse!
Gitifu we ibyawe birakurangiranye kabisa wagiye kera kubusa. Ariko nawe ibyo bintu wakoze birakabije ndetse birababaje.


text:
Hari bamwe bajya batekereza ko hari uburyo (position) umuntu yafata mu gihe arimo gutera akabariro kugirango abe yasama mu gihe kitarambiranye.
Ibi kandi bijya binatuma bamwe basenya ingo zabo mu gihe umwe muri bo byamunaniye.
Ibi byavumbuwe nyuma y’ibibazo byibazwaga na benshi harimo ndetse n’ikindi kibazo cyo kwibaza niba indunduro y’ibyishimo (orgasme) mu mibonano mpuzabitsina hari icyo yaba imaze kuri iyo ngingo.
Nk’uko tubikesha urubuga rwa internet Doctissimo.fr, ubushakashatsi bwakorewe mu gihugu cy’u Bwongereza hari icyo bwabivuzeho.
“Position” iyo ari yo yose wakoresha, nta cyo itwaye cyangwa yongera. icya ngombwa ngo ni uko mubyumvikanaho kandi mwese ikaba ibashimishije.
Gusa ngo hari ituma intanga ngabo zigera kure cyane ndetse abenshi bakavuga ko ari ya yindi ikorwa igihe umugore aba ari hejuru y’umugabo ndetse ikaba yuje ibyishimo kuri bombi.
Ubu bushakashatsi ntibwigeze bwemeza “position” nyayo yaba ifasha mu gusama vuba.
Gusa ubu bushakashatsi bwavuze ko bihagije mbere ya byose ko umugore agomba kuba ari mu gihe cy’uburumbuke mu minsi 14 mu gihe cy’imihango uvuye ku munsi wa mbere yayiboneyeho.
Icyakora na none ngo niba uri umugabo ukaba ushaka kubihinyuza usabwe kuba wirinze gukora imibonano mpuzabitsina mbere y’ibyo bihe kugira ngo nibigera ubibone.


text:
Umukobwa bavuga ko ari isugi igihe cyose atarakora imibonano mpuzabitsina na rimwe mu buzima kandi ko usibye ko ashobora gutakaza ubusugi bitewe n’ibindi bintu bitandukanye birimo impanuka, imikino n’ibindi ndetse hari n’ababeshya ko no kugenda ku igari bishobora gutuma ubusugi butakara.Gusa ubusugi ni kimwe mu bituma umukobwa agira agaciro haba kuri we ndetse no k’uwo azashakana n’ubwo kuri iki gihe kubona uwutarambuwe ubusugi bitakoroha.
Ikinyamakuru The Huffington Post ducyesha ubu(...)
Umukobwa bavuga ko ari isugi igihe cyose atarakora imibonano mpuzabitsina na rimwe mu buzima kandi ko usibye ko ashobora gutakaza ubusugi bitewe n’ibindi bintu bitandukanye birimo impanuka, imikino n’ibindi ndetse hari n’ababeshya ko no kugenda ku igari bishobora gutuma ubusugi butakara.Gusa ubusugi ni kimwe mu bituma umukobwa agira agaciro haba kuri we ndetse no k’uwo azashakana n’ubwo kuri iki gihe kubona uwutarambuwe ubusugi bitakoroha.
Ikinyamakuru The Huffington Post ducyesha ubu bushakashatsi,cyagerageje kuvugana na bamwe mu bagore batandukanye n’ubwo abo cyabajije batinyaga kugira icyo babivugaho bitewe n’imico y’ibihugu byabo ndetse no kugira isoni zo kwimena inda,ariko bacye babashije gusubiza bagiye bagaragaza uko ubusugi bwabo bwabacitse ahanini aribo babigizemo uruhare.
Uru rubuga rwabajije abagore batandukanye bo muri Leta Zunze Ubumwe za Amerika ndetse no mu bindi bihugu, bavuga uko byabagendekeye ku munsi babutakajeho.
Umunya-Canadakazi ukomoka Toronto yavuze ko yabutakaje akoze imibonano mpuzabitsina ya mbere yagiranye n’umugabo mukuru umurusha imyaka.
Yagize ati “ Nakoranye imibonano mpuzabitsina n’umugabo wandushaga imyaka 30.Ni ubwa mbere nari mbonye umugabo wambaye ubusa imbonankubone. Ubwo yari angiye hejuru natangiye gutaka, nsenga nsaba Imana ngo sinzongere gukora imibonano ukundi, narababaye cyane.”
Umugore w’imyaka 18 ukomoka muri Utah we yavuze ko atababaye ahubwo yarambihiye cyane
Yagize ati “Nkora imibonano mpuzabistina bwa mbere nari mfite imyaka 15. Umuhungu we yari afite imyaka 19. Ntabwo ari ibintu twabanje kuganiraho gusa twashidutse twabikoze.Gusa Sinababaye nk’abandi ariko narabihiwe, nibazaga niba ari imibonano mpuzabitsina turimo gukora cyangwa ari ikindi bikanyobera.Sinari narigeze mbikora mbere kandi na we ndakeka ko ari uko.”
Umunya- Irlandekazi ngo atakaza ubusugi byabaye kuri Noheli
Yagize ati” Hari ku gicamunsi cya Noheli;nari ndi kumwe n’umuhungu w’imyaka 17 twari tumaze amezi make tumenyanye.
Twabikoreye ahantu ku rubaraza kandi na we bwari ubwa mbere;natangiye kwishima birangiye.”
Umunya-Croatia kazi w’imyaka 25 ngo ibyago byo gutakaza ubusugi byabereye mu modoka.
Yagize ati” Twari abanyeshuri twigana tugakunda gusetsa cyane. Byaje kugera igihe tuganira ku mibonano mpuzabitsina. Twakoreye imibonano mu modoka. Ntabwo nigeze ngira ububabare kandi ntacyo nicuza kuko narabikunze.”
Umugore utaravuze aho akomoka we yavuze ko ari ubwa mbere yari abihiwe mu buzima
Yagize ati” Twese twari dufite imyaka 17. Nagiye iwabo ndimo gutembera ku igare nasanze ababyeyi be badahari. Twagiye mucyumba cye kwiyumvira imiziki".
Yakomeje agira ati”Byageze aho tuba turyamye mu buriri atangira kunyegera biba bitangiye ubwo.Hashize akanya gato twumvise inzogera ivuze. Twabyutse twiruka tujya gushaka imyenda, yambaye mbere yanjye arasohoka agezeyo yasanze ari abandi bana bari baje kumureba ngo bakine. Ababwira ko atabishaka aragaruka.Twarongeye na bwo inzogera yaravuze none numva birandangiranye ,twarekeye aho, ariko numvise mbihiwe mu buzima bwanjye.”
Umugore ukomoka mu mujyi wa Los Angeles yavuze ko abikora bwa mbere atigeze yumva niba aribyo ari gukorerwa ahubwo yabajije uwo babikoranaga amusubizanya umujinya ahubwo icyo yabonaga ni uko yabiraga ubyunzwe umubiri wose.
Yagize ati”Twari twasohotse turimo kunywa no kurya, haje igihe cyo kubyina, twarabyinnye tunaniwe twagiye kwicara ahantu.Byageze aho anjyana mu cyumba mu byukuri sinigeze numva ibyo ari byo naramubajije ngo nonese irimo? Yansubije atishimye ngo ntabyo wumva se?”
Yungamo ati”Uretse ko nabonaga arimo kubira ibyunzwe byarinze birangira nta kintu numvise.Nahise ntaha maze koga ndaryama, gusa kugeza ubu niyo nyuze aho hantu sinibagirwa ko ariho natereye ubusugi bwanjye.”
Umunya-Colombia kazi w’imyaka 25 we ngo yatakaje ubusugi bwa mbere afite imyaka 24 ariko uwo babikoranye ntiyegeze abimenya.
Yagize ati” Nakuze mbitinya kuko bavugaga ko iyo ukoze imibonano bwa mbere uva amaraso menshi; narabyirindaga nkumva nzabikorana n’uwo tuzabana ariko siko byagenze.Igitangaje ntabwo nigeze mva amaraso ariko byaramfashije. Ntabwo nicuza igihe namaze ntinya kubikora.Numvaga yanshimira ko ndi umuntu warinze ubusugi bwe ariko ntiyabimenye, nta n’icyo yambwiyeho ngo amenye ko nari mfite ubwoba ko bwari ubwa mbere”.
Umugore wo muri Pennsylvania w’imyaka 43 ngo we abikora byaramushimishije kugeza n’ubwo bahuye bahita bibuka umunyenga banyuzemo
Yagize ati” hari ku itari 30 Ukuboza, twari twishimye bamwe bari mu busitani banywa, babyina nigira mu cyumba cyanjye.Umusore twakundanaga yansanzeyo nibwo bwa mbere igitsina cy’umugabo cyari kigiye kwinjira mu cyanjye".
Yungamo anaseka ati”Twarabikoze turiyongeza; ntawatekerezaga aho turi.Nubwo atari we twabanye ariko niwe wenyine twaryamanye mbere yuko nshaka umugabo turi kumwe.N’iyo duhuye twongera kwibuka ibyo bihe kuko twese byatubereye byiza.”
Aha haribazwa niba kuri ubu abakobwa b’abanyarwanda bashobora kuvuga bashize amanga uburyo bataye ubusugi?
Yanditswe na Habarurema Djamali


text:
Iki giterane cyo kwizihiza imanuka ry’umwuka wera [Pentecôte] giteganyijwe kuwa Gatandatu tariki ya 19 Gicurasi 2018 kuri Stade ya Kaminuza Yigenga ya Kigali[ULK] ku Gisozi guhera saa mbiri za mu gitondo kugeza saa saba z’amanywa.
Mu makorali yatumiwe muri iki giterane harimo Hoziana na Shalom zo muri Nyarugenge, Jehovah Jileh CEP ULK , Besarel ya ADEPR Murambi, Siloam ya ADEPR Kumukenke, Sauni yo mu Cyahafi n’izindi nyinshi.
Rev.Kalisa Emmanuel, Umushumba wa ADEPR mu Rurembo rw’Umujyi wa Kigali, mu kiganiro yagiranye na IGIHE yavuze ko iki giterane giteguwe gifite intego yo guha agaciro umunsi abakirisito bizihizaho Pentecôte.
Yagize ati “Gusa abantu bagomba kumenya ko itorero ritizihiza uyu munsi wa Pentecôte nk’umuhango cyangwa kwibuka amateka byonyine, kuko umwuka akorera mu itorero buri gihe akariha guhembuka no kurushaho gukumbura ijuru.”
Yongeyeho ati “Pentecôte y’uyu mwaka izaba ku wa 20 Gicurasi ariko nka ADEPR mu rurembo rw’Umujyi wa Kigali twateguye iki giterane ku munsi ubanziriza uyu nyir’izina, kugirango abakirisitu bazahurire hamwe babwirizwe ubutumwa bwiza bubibutsa iby’umwuka wera noneho bucyeye ku Cyumweru kwizihiza Pentecôte bizakomereze mu ma Paruwasi.”
Uyu mushumba yakomeje avuga ko umwuka wera yakoze imirimo ikomeye ku Itorero ryabo bityo ko kwizihiza uyu munsi kuri iyi nshuro bifite igisobanuro gikomeye.


text:
Ikosa rikomeye umuntu w'umuswa agwamo ni ukumva ko uzi ubwenge, ubucakura, uburyarya, cyangwa ubunararibonye kurusha abandi bityo ukaba ushobora kubakoresha icyo ushaka mu nyungu zawe. Njye nemera ko nta muswa ubaho bitandukanye n'imyumvire yacu ya kinyarwanda aho bavuga bati uriya mwana ni umuswa kuko atumva neza imibare, igifransa, cyangwa andi masomo. None se niba atumva biriya byose akaba akina umupira bihebuje akaba yabibyaza umusaruro bikamutunga, uriya tuzongera tuvuge ko yari umuswa? Dore umuswa NYAKURI uwo ariwe: hari umuntu umaze iminsi atwandikira atubwira ko tudakwiye gukomeza kwandika kuri Kagame Pawulo ahubwo tukandika ku mateka yo muri RDCongo( inyandiko ye ya mbere twayicishije ku rubuga ubushize), uyu kandi aremeza ko ngo agiye gushinga umutwe w'inyeshyamba ukora rwihishwa wo kwirukana Kagame Pawulo atubuza kuvuga!
Agatsiko kanyibeshyeho kuva muri 1994
Muri rwa rwego rwo gufata Abahutu muri rusange nk'ibigoryi, FPR yohereje umuntu w'umuhutu wari ufite umwanya wa Minisitiri FPR ikimara gufata ubutegetsi mpurira nawe ahantu ho muri Libya ntari buvuge kubera umutekano w'IMBEHE ye. Uyu mukozi wa Kagame yaranyegereye arambaza ati ayo mashuri uriho wiga wiyongeza wiyongeza ni bwoko ki, ko ufite LISANSI mu bukungu ikaba ikenewe waje ukajya gufata umwanya bigishoboka, ko uko mutinda ariko imyanya ibashirana.
Uyu muvandimwe naramurebye numva mugiriye impuhwe maze mukurira inzira ku murima ndashweshuza ndamuhakanira. Mubwira ko ntashobora gukorana n'abantu bamennye amaraso y'abanyarwanda. We ariko yabifashe nabi akeka ko ntashaka gusubira mu Rwanda ngo mfate umwanya mu ngoma y'ABATUTSI niko gukoresha amayeri bigishwa mu ishyaka ryabo rya FPR kugirango anguyaguye nemere mukurikire i Kigali maze arambwira ati:
" Niko, ingoma y'Abatutsi mbere ya Revolisiyo nta Bahutu barimo?" ndamusubiza nti barimo. yungamo ati:" ku ngoma z'Abahutu nta Batutsi barimo?" nti barimo, yanzura atangaye ati:" none se wowe wacishije makeya ukaza tukarya iyi ngoma y'ABATUTSI!". Igisubizo cyanjye cyabaye ndanze kuko ikibazo nari mfite si ukurya kuko ibiryo byari muri Libya byari bihagije kandi bisa n'aho byaguraga ubusa ukagerekaho ko iki gihe nigaga mu cyiciro cya Masters, nanakora mu biro by'ubusemuzi, mfasha amasomo abana b'abaherwe nanigisha igifransa muri Ambasade y'Abafransa. Ikibazo rero cyatumaga ntajya mu Rwanda cyari ya maraso navugaga hejuru ajejeta mu biganza bya FPR n'abayo.
Nyuma y'uyu mubonano, umubano wanjye n'Agatsiko warushijeho kuba mubi nkuko nigeze kubitangaza ku buryo burambuye muri zimwe mu nyandiko zahise. Agatsiko karantoteje, kanyima pasiporo kugeza igihe ikibazo nkigeza ku muyobozi mukuru w'ibiro bishinzwe impunzi i Geneve mu Busuwisi; iki gihe akaba yari Madame SADAKO OGATA. Uyu muyobozi yaje kubaza Bihwahwa wo ku ruzi rw'iwabo wa Kinani kitananiye abanzi n'abagambanyi impamvu nimwe Pasiporo y'u Rwanda kandi ndi umunyarwanda maze bamusubiza ko ngo amatwi yanjye yasotse nabi mu ifoto ( ariko njye nabwiye uwari ambasaderi muri Libya icyo gihe nti mwa banyakinyoma mwe iyo muvuga ko ari amazuru yasotse nabi ntimubeshyere amatwi?).
Pasiporo naje kuyibona nyuma y'amezi make bayitesha agaciro kuko bahise bashyiraho pasiporo nshya, yo nza kuyimwa burundu kuko bavugaga ko inshya ngomba kuyifatira i Kigali byanze bikunze. Byabaye ngombwa ko nsezera ku kazi nahembwaga +6 ,000USD, inzu y'ubuntu, tike y'indege y'umuryango buri mwaka , umushahara w'ukwezi kwa 13, maze njya kwigisha i Butare mpembwa 600USD, hafi ya yose yigira muri GACACA n'irindi totezwa nzagira igihe cyo gutanagaza, kugeza ubwo mpunga nkandikira Kagame Pawulo na Minisitri Musoni James waje kurangiza iki kibazo cya Gacaca macuri ariko binyorohereza umuzigo( uko byagenze nzabitangaza aha n'inyandiko zose zibiherekeje). Hari uwakwibaza ati kuki mutatse ubuhungiro; Libya ntabwo yasinye Amasezerano y'i Geneve yerekeranye n'Impunzi, Kadafi we yemeraga ko niba umuntu agutoteje uza akaguha intwaro ukajya kumwirukana. Nubwo amategeko yari ameze gutyo ariko, uwari Perezida wa Libya, Moamar Kadafi yategetse ko twitabwaho ku buryo budasanzwe PNUD(UNDP) iduha imfashanyo, u Rwanda rurasizora ngo bayihagarike dutahe, ariko Ambasade yaje gufungwa dusigara turi bwuma kuko twari dufite akazi twese ntawe ugikeneye n'iyo mfashanyo yatumaga ambasade idasinzira ikeka ko ariyo itubuza gutaha, ikibazo twari dufite n'icy'iyo pasiporo y'u Rwanda cyatumye nsezera ku kazi nkajya gusuzugurwa nk'Abahutu bose mu Rwanda.
Nkigera mu Rwanda muri 2007, FPR nanone yarongeye yohereza abakada bayo ngo banyemeze ko ngomba rwose kuyijyamo ndetse bambwira n'inyungu nyinshi nakuramo. Kuba minisitiri ngafata ibifaranga byinsi n'imodoka nziza, n'izindi nyungu zitabarika. Ariko nanjye hari ibyo nagombaga gukorera FPR: kujya kurahira mu cyama(ishyaka rya FPR) kandi nkemera no gushaka IBIHUTU byinshi biri inyuma y'igihugu nkabicyura, nkuko uwo mukada yabivugaga. Guhakanira umwicanyi neza ni ukumubwira ko ukibitekerezaho kugeza uvuye imbere y'inkoro n'ikota bye; nguko uko narokotse ingoma y'ibinywamaraso.
Agatsiko kongeye kunyibeshyaho ngo njye ku rutonde rw'Abahutu bibeshyera ko bafite ingabo zikarwanya
Nkimara gushinga SKUD hari umwe mu banyarwanda wanyandikiye, aratelefona, arasizora anyereka rwose ko ashaka ko ishyaka SKUD ryakomera mu Rwanda, anyoherereza ibyangombwa bye birimo impamyabushobozi n'amafoto ye n'izina na nimero telefoni y'umupasiteri nabaza ibye!. Icyaje kuntangaza ni ukuntu yaje kumbwira ngo ninohereze amafranga ajye ajya kurara mu bayoboke,ngo mbahe na gahunda y'ibyo bazakora naho bizabera. Nahise museka cyane mubaza icyo ajya gukora muri abo baturage, mubwira ko nta kwiyamamaza guhari twe ubu twikorera inyandiko niba abishaka yafatanya natwe. Bwa bwenge buke bwa FPR uyu yari igikoresho bashakaga gucaho berekana ko mfite imitwe y'iterabwoba mu gihugu bakerekana n'amafranga nagiye ntanga n'amabwiriza natangaga, ariko ntibyabashobokeye.
Ubu noneho agatsiko karongeye kubura undi mutwe nawo ugapfubanye, kabeshya ko kariho gashinga umutwe wa rwihishwa ukorera mu bwihisho urwanya leta ya Kagame, mu mvugo yako ukabona gashaka ko nafatanya nako. Igishekeje kigaragaza na bwa buswa bw'abiyita abanyabwenge navuze hejuru, ni uko izi GATUMWA z'Agatsiko k'amabandi nkuko umukozi wako witwa Me EVODE yakabatije, zivuga ko mu nyandiko zacu muri Shikama twakwirinda kwandika kuri KAGAME Pawulo n'ingoma ye mpotozi ahubwo tukivugira ku byerekeye ba MOBUTU SESE SEKO bitahiye kwa Nyamuzinda kera. Aha rero muby'ukuri niho muhita mubona ko aka Gatsiko kageze aharindimuka kakaba kariho gata ibitabapfu.
Abahutu bakora nka Rucagu bakemera ko bafite ingabo biyimbire!
Twese twabonye inyandiko ya Rucagu Bonifasi yahise mu kinyamakuru KANGURA muri 1993 ingoma ya Kagame yabatije RUTWITSI. Muri iyi nyandiko yacicikanye ku mbuga nyinshi Shikama ifitiye kopi, Rucagu yerekanyemo ko abanyarwanda bo mu bwoko bw'ABATUTSI atari abantu nk'abandi, muri make ari babi ku mutima, nta cyiza gishobora kuba mu gihugu barimo. Nta wahakana ko inyandiko nk'iyi yagize ingaruka mu marorerwa yoretse igihugu kuva muri 1994 kugeza ubu. Hari ibintu bibiri bimbabaza iyo nsomye iyi nyandiko dore ko hadashobora gushira ukwezi ntayigarutseho:
1. Biratangaje kubona Ngeze Hassan wayoboraga iki kinyamakuru afungiye Arusha abategetsi bamuhaga ibitekerezo agishyiramo nk'uwari depite Rucagu bafite imyanya y'ubuyobozi mu Rwanda ubu .
2. Rucagu arihakana inyandiko yasotse muri 1993 nkaho yasotse icyo gihe ataba mu Rwanda ngo abone umwanya wo kuyamagana.
Aha rero niho hari ibanga: Rucagu ashobora kuba ataranditse iriya nyandiko ahubwo FPR yarayanditse ikayimuha akayisohora muri Kangura ikamwizeza imyanya ikomeye igihe izaba yafashe ubutegetsi. Ibyari bigamijwe hano bikaba byari mu nyungu za FPR muri Propagande zayo zo kwereka amahanga ko Abatutsi ntaho bari, ari abo kugirira impuhwe bagatabarwa amazi atararenga inkombe! Nta shiti ko abahagarariye ibihugu byabo mu Rwanda kiriya gihe basomye iriya nyandiko bagiriye impuhwe n'imbabazi ubwoko bw'Abatutsi muri rusange bibaza ibiri mu mitima y'abaturage basanzwe niba umudepite ubahagarariye nka Rucagu atekereza kuriya! Ibi bishobora kuba byaratumye FPR ihabwa intwaro n'izindi nyungu nyinshi ntarondoye aha byayifashije gutsinda urugamba rwo koreka u Rwanda.
Abiyitirira ingabo batagira nabo bashobora kuba bariho bakoreshwa nka Rucagu. Mboneyeho akanya ko gusaba imbabazi abasomyi ba Shikama ku nyandiko iherutse gusoka hano kuri Shikama ivuga uwiyita jenerali profeseri Pasiteri Dogiteri Mupenzi. Nsabye ko inyandiko nk'izi zitazongera kunyura kuri Shikama. Umurongo wacu ni uguharanira ko ukuri gusimbura ikinyoma kandi turacyawukomeyeho; ntitwarwanya ikinyoma cy'Umututsi ngo twimakaze icy'Umuhutu, oya ntibikabeho. Tutiriwe duta igihe mu magambo, abanyarwanda bazwi bafite ingabo barimo ibice 2: FDLR irinze impunzi z'abahutu barenga 250,000 Kagame ashaka kumarira ku icumu ikaba ibarizwa muri RDCongo inayoborwa na jenerali Byiringiro na RNC ifite akaboko ( influence ) ku gisirikare cyigizwe n'ubwoko bumwe bw'Abatutsi cya FPR yita RDF.
Abandi bibeshyera ko bafite ingabo ni abakoreshwa ibyo RUCAGU yakoze muri 1993. Biratangaje kuvuga ko kujya mu Mpuzamashyaka irimo FDLR ari ikosa strategique, ariko ugatangaza ko ufite igisoda kitabaho mu gihugu kiriho gikorerwamo ubwicanyi n'ishimuta. Ibi njye nibyo nita ikosa strategique kuko ibyo FPR yaba yarakwemereye byose nkuko bigaragara kuri Rucagu, iriho igushyira mu mutego nk'uwo yateze Rucagu, itandukaniro rikaba ari uko Rucagu yabonye umwanya uhagije wo kuyikama naho aba bashobora kubona ingaruka zitari nziza ejobundi ihirimye batabonye umwanya uhagije wo kuyikama!! Mwibuke inyandiko yasotse ku rubuga rwa FPR igihe.com mu mpera z'umwaka ushize wa 2014 yemezaga ko LONI izihutisha iraswa rya FPR kubera imirambo yari imaze iminsi ireremba mu kiyaga cya Rweru.Iyi mvugo ikaba yerekana ko Kagame yaba yararangije kwereka amahanga ko iyi FDLR n'indi mitwe yishingira ayitirira Abahutu (nkuko abikora muri RDC na za Mai Mai ze ubu zigeze ku mitwe irenga 60) aribo nyirabayazana w'imirambo imaze iminsi igaragara muri Rweru, ibi kandi bikaba binagaragarira mu kwanga kwe ko habaho anketi kuri aya marorerwa kuko yamaze kwemeza abazungu ukuri kwe( nita ikinyoma).
Kagame ariho arifashisha imitwe itabaho n'indi ariho ashinga nkuko mubibona mu nyandiko iri hasi aha, ikigamijwe kikaba ari ukwereka amahanga ko UBWICANYI BWABAYE N'UBURIHO BUBA MU RWANDA ATARI FPR IBIFITEMO URUHARE YONYINE KUKO HARI IMITWE MYINSHI YITWAJE INTWARO!!!!! IBI ISHOBORA KUZONGERA KUBIKORESHA MU NKIKO IGIHE IZABA IRI MU MAPINGU.
Aba bavuga ko bafite ingabo nabo se bazamera nka RUCAGU bavuge ko bababeshyera ku bintu biyandikiye cyangwa bacishije ku maradiyo??
Nyiri amatwi wumva uzambere umugabo.
Icyitonderwa: hasi aha urahasanga inyandiko z'umwe mu Bacurabwenge ba Kagame, zivuga ko bagiye gushinga imitwe y'iterabwoba. Ndatangariza Agatsiko ibintu 2: icya mbere ni uko uyu mwuga wako w'urukozasoni ( dirty job)bita kuneka twawukoze abenshi bataravuka, icya kabiri ni uko muri Shikama tukemera ko Inzira y'amahoro ariyo yonyine twifuza ko yakwirukana Kagame Pawulo na FPR mu Rugwiro, kandi igihe Abanyarwanda bazakangaukira bakumva umubabaro wabo bazabikora nta shiti.
NKUSI Yozefu
Shikamaye.blogspot.no
shikama ku kuri na Demukarasi(SKUD)
____________________________________________________________________________
Soma hasi aha
Ubutumwa
bwa mbere bwohererejwe Shikama
Bavandimwe muraho!
Maze iminsi nsoma Shikama kandi
ndabashimira Analysis mukora kuko usanga mutibanda kuruhande uru nuru. Ikindi
kandi bigaragara ko mukora uko mushoboye mugashakisha amakuru ya nyayo.
Ibyo nkaba mbibashimira.
Ikindi mbashimira ni uko muri bake
babonye ingaruka n'ibibazo byazanywe n'ihindagurika ry'ubutegetsi mu Rwanda.
Ibiriho Ubu bikaba birenze urugero kuburyo u Rwanda mu myaka 50 izaza tutazi
aho ruzaba rugeze. Aha ndabashimira ko mutera intabwe mu buryo mwiyemeje.
Ngiye kuvuga byinshi wasanga
ndondogora, ugasanga turiguta igihe cyacu. Gusa ndababwira ko image mufite
y'uko ibintu byifashe mu Rwanda nanjye ariyo mfite.
Gusa ndashaka k'uvuga k'ubintu mbona
ntemeranyaho namwe kandi mbona ari inzitizi zo guteza abanyarwanda imbere.
Ibyo ntemeranyaho namwe ni ibi:
1. Ibibazo by'abanyarwanda ntago ari FPR. ( FPR ni umuryango washizwe
n'abanyarwanda bashakaga ubutegetsi bafashijwe n'abanyamahanga) kuri njye FPR
ni igikoresho. Bivuzengo niba FPR ivuyeho bitazakemura ibibazo byacu , ahubwo
hazavuka indi nayo izaza ari igikoresho. The question is Who is the problem?
Aho kwica Gitera wakwica ikibimutera.
2. Gushyira hanze amabanga yose (
Ukuri)siwo muti w'ibibazo by'abana b'urwanda. muravuga muti ni byiza ko abanyarwanda
bamenya ukuri. Ariko mwiyibagije ko " Toute la verite n'est pas bonne a
dire" (nta francais mfitemuri computer) icyangobwa ni uko mwumva message
shaka kubaha.
Kuko iyo urebye, ibintu mushyira
hanze, byakangobye kuba bikurikizwa na actions kugirango bitongera kubaho.
Ariko siko bimeze. Abasoma cyangwa abakurikira ibyo muvuga;abenshi ni abishyira
mu gutwi kumwe,bigasohokera mu kundi. Which means for them, the information you
have given to them is wasted.
Byari kuba byiza iyo byibura izo
information zageraga kuri 5% z'abana babanyarwanda bishyize hamwe bashobora
kuzibyaza inyungu.
Ahandashaka k'ubabwira ko muri
abahanga mu gucukumbura no kubona amakuru ashyushye kandi akomeye( very
important)
3.Mubona ko muri abahuza cyangwa
abanywanyi babanyarwanda. Njye mbona muri Tools ( mu buryo mutabona)
y'abanyamahanga( bagashaka buhake) mugukomeza umugambi wabo wo kwimakaza
ibibazo mubanyafrica. Kugirango ugerageze kubona ibyo mvuga hano,
birasaba ko urenga k'umuranga mutima ukareba kure. Kandi muzi ko amateka agenda
y'isubiramo. Uko bimeze kose, ibyo mukora hari abandi babikoze ,urugero natanga
ni mu myaka 1990-1994. Havutse itangazamakuru ryavugaga ukuri, n'ayandi
yavugaga ibitabapfu. Uko byagenze murabizi k'undusha.
iyo ndebye inyuma rero nsanga ikigihe
turimo gisa neza na 1990-1993.
Mu nyumve neza, ndi umwe mubasoma
Shikama buri munsi kandi ndayikunda pe, gusa ndagirango mbabwire ko there is
another way, you could use your shikama to turn the page of Rwanda and others
than you think.
Ntago narangiza ntashimiye uriya
munyamakuru witwa Udahemuka Eric, kuko munyandiko ze ubona afite ubuhanga
mugishyira hamwe inkuru ze.
Ntago nanditse iyi message, ngirango
mbace intege,kuko sibyo ngambiriye, ahubwo ni ukugirango dutizanye imbaraga zo
kureba ejo hazaza h'abana b'anyafrika. Kandi ngo ijya kurisha ihera kurugo.
Ntago uzajya kuzimya umuriro wo kwa kananaka kandi nawe iwawe usize waka.
Ni mushaka ko dukomeza cyangwa
tuganira, muzabwire tubikore.
Andreas H
___________________________________________________________________________
Ibyo
Shikama yasubije
Muvandimwe Habiyambere,
uraho urakomeye?
Urakoze cyane kutwungura inama uretse
ko tu n'as pas ete exlpicite mubyo uvuga ku buryo byarushaho kutwubaka!
Urugero:
- uravuga ko amabanga yose atari
ngombwa kuyasohora ahubwo twayaha 5% z'abanyarwanda bishyize hamwe
bashobora kuyabyaza inyungu. Abo bantu bari hehe? Ku rubuga rwacu hariho No za
telephone,Fax n' aho tubarizwa, kuki abo uvuga nta numwe wakoresheje ibi mvuze
ngo ahabwe ayo makuru ayabyaze inyungu?
- Ntabwo wavuze ukuntu turiho dutiza
ba gashakabuhake( shikama irwanya urunuka) umurindi.
Komereza aho rero utugire inama kandi
twashima kurushaho uramutse ugiye wandika inyandiko mu Kinyarwanda, Francais
cyangwa Anglais igaca ku rubuga.
Ibihe byiza.
NKUSI Yozefu
________________________________________________________________________________
:
Murakoze k'unsubiza. Kandi nabonye
mwanabinyujije kuri Online. Gusa nibagiwe kubasaba ko mutabitangaza,
online kuko nifuzaga ko tugirana discussion. Kuko ngo burya Ibuye ryagaragaye
ntiriba rikishe Isuka. Ndagirango ngaruke ku bintu 2 wavuze muri iyi email
yawe:
1. 5% z'abana babanyarwanda. Okey,
Ibyo aribyo byose ubu abanyarwanda bazwi barwanya ubutegetsi bwa FPR ni
abakorera mu mashyaka ndetse na FDLR twakwita ko ifite ingabo. Abo bantu
bakabaye bakoresha information munyuza kuri Shikama Or bakabaye bafite ishami
rikusanya izo information bakazibyaza umusaruro. Burya information nibwo
bukungu, nibyo bitanga Power. Ukurusha information aba akurusha ubukire.
Muri abo 5% ndikuvuga , hari n'abandi
ubu turimo kwisuganya ngo dutangire underground work yo kuvana FPR k'ubutetsi
mu buryo bwa " smart" no kubaka u Rwanda rwacu rwejo hazaza ngo abana
bacu bazabane mu rukundo n'ubworoherane.Si intwaro, si ugutukana , ntituri
ishyaka , ntiturwanira ubutegetsi, our work is to bring down the tree from
underground. Ntumbaze uti gute kuko igihe ntikiragera. Uti kuki mutaduhamagara
ko dufite Tel: Fax.. Ibyo aribyo byose, ibyo umuntu akeneye k'umenya,
muhita mubishyira online, none se naba nkuhamagarira iki kandi umpa information
gratuit. Sinkuca intege, Gusa igihe nikigera dukeneye inkunga yanyu
tuzababwira.
Le problem is that we are very discret, kuko tudashaka ko hari
ugirirwa nabi cyangwa umuryango we ukagira ibibazo. Akaba ariyo mpamvu
nifuza ko izi email zidashyirwa kuri online. Ntidukeneye kwiyamamaza, ntidukeneye
abanyamuryango, abo dukeneye tugenda tubakura muri network yacu. icyangobwa ni
uko uba uri inyangamugayo, ufite urukundo rukunda ikiremwa muntu. Kandi ukaba
utarivanze mu macakubili n'intambara zaranze ibihugu byacu.Aha urumvako
nkuhishuriye byinshi.
2. Impamvu nyamukuru nanditse iyi
email yari ukubaha indi vision y'uko ushobora k'ubona shikama. Singaruka kuri
version yanyu kuko niko mwayifashe.
Niba mwarosomye amateka y'abarabu
muri west Africa, mugasoma k'umateka y'abami babayeho mbere y'umwaduko wabazungu,
mugasoma amateka y'abazungu n'imikoronize y'Africa usanga ibintu byinshi
bigenda bigaruka nk'uko amateka abigaragaza.
Niba mwarasomye neza, muzi umubare
w'abana babanyekongo,Umwami "Leopord" w'ububiligi yiciye muri Congo?
baruta kure umubare wa Kagame Paul. Umubare w'abana b'abagande biciwe mu
ntambara z'ababereye i Bugande. None kuki abo bantu bishwe na Leopold
batavugwa. kandi barazize ubwoko bwabo? Kuki mwe mutabavuga? Kuki mu vuga gusa
aba Kagame? Kuki mutavuga abo Museveni yishe?
Muzi neza ko Ibihugu byacu bigifite
bagashakabuhake twita ubu utuzina twiza ngo ni "
abaterankunga". Bakaba baraduhaye ibyo twita ubwingenge bucagase
kuko bakidutegeka. Ni hehe mu kindi gihugu byabaye ko ambassadeur afita ijambo
ngo arigeneye abaturage? Muri make nziko muba mugihugu cyiza nka Norway,
uko babayeho, uko bigenga, aho bakura ubukungu bw'abo n'uko bikoreshwa, byose
murabizi. Mwigeze mubona aho ambassadeur waUSA aza akabwira abaturage ati
mugomba gukora gucya.
None se ni iki twe twabuze ngo tumere
nkabo? Aho ikibazo kiri ni aha rero.
Ni bangahe mu banyamakuru nkamwe
babonye ko icyi ari ikibazo? ni bangahe bacyanditseho?
Ahubwo aho kugirango abanyamakuru
bandike kuri iki kibazo, batatse umwirabura ngo noneho arajyahe ko USA
imufite imigambi?Aha urabona ko bitworohera k'ubona problem za mugenzi
wacu, tukirengagiza les problems z'abandi.Aha rero niho bagashaka buhake,
abaterankuga bacu, baradukoresha k'uburyo indirect,mu gukwirakwiza akababaro,
umwiryane, urwangano, hagati yacu. Ibyo kandi babikora kuko bazi ko igihe cyose
tutumvikana hagati yacu bazahora baturi hejuru, batwereka aho dukora nabi, uko
tugomba kubigenza nk'aho turi injiji.
Media rero ni imwe mu ntwaro,
abaterankunga bakoresha kuko bazi uburyo ihindura imitekerereze n'imibereho
y'abantu ( society). Akaba ariyo mpamvu usanga nta muzungu uhingutsa genecide
y'abanyekongo yakozwe na Leopord. Ahubwo bose uzasanga bavuga iya Kagame.
Iyo bigeze muri Africa, rero duhita
twemera ibintu byose tutabanje k'ubikorera analys ngo turebe nba aribyo. Ariko
na none ntiwarenganya abanyafrica, kuko muri education twahawe nta nahamwe
bakwigishije gukora critical analys. Ibyo batwigishije ni subiza
"YEGO" cyangwa" OYA"
Usanga rero umwiryane wacu uturuka
mukutabona ibintu kimwe niba wowe ubona White,njye nkabona" Black",
ngomba gukora uko nshoboye nkagukura munzira kuko ubangamiye ibyo mbona which
is "Black". Niba ari wowe ufite ingufu, urankuraho kugirango ibyo
ubona aribyo abandi bagenderaho. Ariko mu bazungu, Iyo umwe abona White undi
black, baricara noneho bose bagahuriza kuri yellow. Akaba ariyo bagenderaho.
Ntawe uca inyuma ngo yivugane mugenzi we kuko batabona ibintu kimwe. Ubu
nkubwiye nti 1+1= 3 ntiwabyemera. Ariko shobora kubikorera demostration
nkabikwereka. Kandi nabikweretse ntiwapfa kubyemera kuko ibyo bakwigishije ni
1+1=2 kandi nziko utigezeubaza mwarimu wawe uti Kuki 1+1=2
Abanyafrika, dukunda "easy
solutions" ni ukuvuga ibintu bitworoheye, Akaba arinayo mpamvu ubona
tudashobora gutera intabwe nini tugana imbere, kuko burigihe cyose, dushaka
short cut, yokugirango tugere kubyo twifuza as fast as possible.
Uti none kucyi uvuga ko Shikama ari
igikoresho cy'abagashaka buhake? Nkuko nabivuze haruguru, igihe cyose twirirwa
tujombana ibikwasi, duterana amagambo,tuvuga kananaka uko yaraye uko yiriwe,
uko yanga abahutu, abatutsi........ ni uburyo bufasha babaterankunga bacu
gukomeza kudutera inkota ngo dukomeze duhore muri urwo ruboherane rw'ibibazo.
None wabwira ute? ukuntu kuva muri 1959-kugeza uyu munsi tukivuga ikibazo
hutu-tutsi? None ni inde ugiteza umurindi? Ni Shikama? ni Kagame? ni
umuterankunga? ni Umuhinzi wiyicariye mu rutoki? ni inde? Wenda urashubije uti
ni Umuterankunga? none se uwo muterankunga ni we wandika Online kuri Shikama?
Unyumve neza, uru ni uruhande ngirango mutekerezeho. I am not accusing you
to be the newspaper who is building the rwandan conflicts, but I want you to
open another Eye and maybe you could find even a better way to use Shikama to
become the freedom fighter not only for banyarwanda but for the whole
region. Aha ndagirango mutazagwa mu mutego nk'uwibindi binyamakuru kuko
akenshi icyo biba bigamije ari inyungu. ( Amafaranga)
No one will help us end this rwandans
problem,except us. Abaterankunga cyangwa bagashaka buhake bo bibatera inyungu.
Urumva reroko batazigera bifuza ko birangira. So n'iki Shikama ishobora
gukora?
Ijoro ryiza , tuzakomeza.
PS: Not to be published.


text:
Uyu muhanzi uhamya ko amaze kunguka ubumenyi bukomeye muri muzika yabwiye IGIHE ko ari amahirwe akomeye kuba abonye Label abarizwamo ndetse ko yizeye kuzayivanamo umusaruro ufatika.
Yagize ati, “Nari maze igihe nta Label mbarizwamo ariko kuba ninjiye muri Alpha Entertainment ndahamya ko hari impinduka nziza igihe kugaragara muri muzika yanjye ku ikubitiro nkaba nashyize hanze amashusho y’indirimbo ‘Turi Beza’”.
Peace yasobanuye ko gahunda nyinshi za muzika yananirwaga kwifasha abonye ugiye kujya amufasha ndetse na we azakora uko ashoboye kugira ngo abakunzi be batazongera kumubura.
Ati, “Hari ibintu byinshi byananiraga kwifasha, nko gutegura ibitaramo, amashusho y’indirimbo n’ibindi byinshi ariko kuva mbonye Label mbarizwamo nanjye ngiye kujya nkora iyo bwabaga sinjye kure y’abafana banjye ahubwo ndusheho kubaha ibihangano byiza”.
Nyuma y’amashusho ya Turi Beza, uyu musore arateganya gukora indi mishinga ndetse agashyira hanze amashusho ya zimwe mu ndirimbo ze za kera.
Label ya Alpha Entertainment yashinzwe na Alpha, umugabo wa Tonzi, Peace akaba ayihuriyemo na Phionah witabiriye TPF ya 6 ndetse na Hope wayegukanye.
REBA IYI NDIRIMBO HANO:


text:
Umukozi w’ikigo nderabuzima yarashwe n’abantu bataramenyekana
Maniraho Christian wakoraga mu kigo nderabuzima cya Nyange cyo mu Karere ka Ngoma, yarashwe n’abantu bataramenyekana ubwo yavaga ku kazi.
Yarashwe mu ma saa tatu z’ijoro tariki ya 04 Nzeli 2016, hafi y’ikigo nderabuzima ubwo yari avuye ku kazi, ahita apfa. Yakoraga aho basuzumira ibizamini by’abarwayi. Nyuma yo kumurasa isasu, bahise banatera grenade. Ababikoze ntibaramenyekana.
Byabereye mu mudugudu wa Rusave, Akagali ka Nyange umurenge wa Mugesera. Ubuyobozi n’inzego z’umutekano, bagiranye inama n’abaturage bo mu midugudu 10 yo mu Kagali ka Nyange n’imidugudu itatu yo mu mudugudu w’Akagali k’Agatare.
Basabye abaturage kudakuka umutima kuko umutekano wabo urinzwe neza. Uwarashe nyakwigendera aracyashakishwa. Abaturage barasabwa gukomeza gutanga amakuru ku kintu babona cyahungabanya umutekano.
Maniraho yari amaze iminsi asaba abo basengana mu Itorero ry’Abadivantisiti b’umunsi wa karindwi kumusabira cyane kuko ngo abakozi bakoranaga batamufataga neza; nkuko Mayeri Samuel, umwe mu bayobozi b’iri torero, yabitangaje.
Turacyakurikirana iyi nkuru


text:
KANDA HANO UREBE VIDEO
Pasiteri Ezra Mpyisi yatangaje amagambo anenga umuvugabutumwa Niyibikora Nicolas uherutse kugereranya Itorero ry’Imana n’Abagore avuga ko ririmo ibibi byinshi byatewe nabo,ndetse anashimangira ko Abagore bakwiye kwicara bazi ko bafitanye ikibazo n’Imana.
Pasteri Ezra Mpyisi yavuze ko mu byukuri umuntu ufata itorero ry’Imana ,akarigereranya n’Abagore ntaho aba ataniye n’injiji karundura.
Uyu muvugabutumwa uzwi ku izina rya Niyibikora yafashe imirongo yo muri Bibiliya, akoresha amagambo atyaye, agaragaza ububi bw’abagore.
Umuvugabutumwa Niyibikora ari kuri Radio Amazing Grace muri Mutarama 2018, yagize ati “Ikibazo abagore bafite uyu munsi ni uko babaye indaya, reka rero nze mbabwire umugore uko agaragara imbere y’Imana. Icya mbere afitanye ikibazo n’Imana […] Isi ya mbere ijya kurimbuka abagore babigizemo uruhare. Icyiza cy’umugore ni iki? Wakivana he? Aburahamu ananirwa guhamya Imana mu Misiri, uwamugiriye inama yo kwicecekera si umugore? Wicare uzi ngo Imana ifitanye ikibazo n’umugore ndetse n’amatorero.”
Yakomeje agira ati “Aburahamu ajya kwisohoreza amasezerano uwamugiriye inama ngo anyuranye na gahunda y’Uwiteka si umugore? Umugore mwebwe muramwitiranya. Umugore ni mubi noneho mbivuge. Umugore ni mubi adindiza gahunda z’Uwiteka […] wagiye wumva neza ububi bw’umugore.”
Uyu muvugabutumwa yamaganwe n’Impuzamiryango iharanira uburenganzira bw’abagore, Pro-Femme Twese Hamwe, amusabira gukurikiranwaho ivangura
Nkuko ikinyamakuri Igihe.com dukesha iyi nkuru cyabitangaje, cyavuze ko, Pasiteri Ezra Mpyisi nawe yabwiye itangazamakuru ko kugereranya Itorero n’umugore ari kidafatika, kitanakwiye ku muntu wumva Bibiliya.
Yagize ati “Ni ikigereranyo kibi ntikiri no muri bibiliya ntaho gihuriye ni iby’Imana …Yabuze ibyo yigisha Itorero ry’Imana ntaho rihuriye n’abagore, uwo muntu ntakwiye kongera kwigisha ngo Itorero ry’Imana rigereranywa n’abagore. Umwigisha w’ukuri w’ijambo ntagereranya iby’Imana n’abagore.”
Akomeza agira ati “Erega iyo umuntu agiye mu bintu atabizi arabitoba. Simuciraho iteka ariko njye namugira inama yo kuza nkamwigisha nkamubwira ko Itorero ry’Imana ntaho rihuriye n’abagore, yaza nkamwigisha nkamwereka Bibiliya icyo ivuga.”
Mpyisi avuga ko Umuntu w’igisha ijambo ry’Imana arigereranya n’Abagore rizamukoraho kuko umwigisha w’ukuri adakwiye kugereranya ibyo byombi bitagira naho bihuriye Yagize Ati” Hono mu Rwanda umugore yahawe agaciro kimwe n’umugabo nawe ashirwa kuntebe none uyu we yayimukuyeho, murumva bitazamukoraho se? nareke kuvanga yigishe ijambo ry’Imana rifitiye abantu akamaro.
Yakomeje avuga ko Bibiliya yahumetswe n’Imana yandikwa n’umuntu, bityo ngo hari abatamenya gutandukanya iby’Imana n’iby’umuntu.
Ati “Kugereranya umugore n’Itorero ni iby’injiji itazi Bibiliya. Simuciraho iteka ibyo ni ibye si ibyanjye ariko njye simbyemera. Yaza nkamwigisha nkamubwira ko Itorero ry’Imana ntaho rihuriye n’abagore kandi nkanabimwereka, namwereka bibiliya icyo ivuga. Imana se igiye mu bagore igira umugore, Imana nta mugore igira ntijya mu by’abagore. Noneho undi azavuga ati ’Itorero ry’Imana ni abagabo, urumva ukuntu bizaba umwaku.”
KWIZERA Juvenal


text:
Umugabo w’umufaransa witwaga Gravel, yarantutse mubajije ibibazo byinshi bijyanye na Jenocide yakorewe abatutsi muri 1994, numva ndamugaye ariko ngira umujinya nshaka kumucishaho agashyi cyangwa akanyafu kuko icyo gihe narimfite imyaka 35 ariko nsanga nd’umwana w’umutambyi nibuka byinshi ndamwihorera ndigendera. Ngeze kuri paillage hafi ya EPR Paroisse Kiyovu, mpura n’akana gacuruza ibibwana by’imbwa bibiri nti niko sha! Ikibwana nangahe? Kati ni igihumbi Afande. Icyo gihe ntabitacuruzwaga kandi nanjye nitwaga Afande cyane cyane mu mvugo!
Ubwo nkora mu mufuka muha amafaranga ibihumbi bitatu, bibiri by’ibibwana na kimwe ko yanyise Afande, mbishyira mu modoka icyo gihe narinkiyigira ndataha. Ngeze mu rugo mbiciririye mbyita amazina kimwe nkita Jerome, ikindi nkita Gravel kubera wa mufaransa wari wandakaje. Nza kujya gukora muri Loni (UN) aho nawe yakoraga ambonye arishima cyane araseka ati uri imfura cyane bambwiyeko ufite Imbwa witiriye jyewe!!
Ibi ni umuntu yari yagiye kumunteranyaho ahakirizwa ko namwitiriye Imbwa, naho we biramuryohera ko namukunze nkamwitiririra imbwa yanjye. Abaseka mwisekere ariko niko byagenze mba ndoga Mukobanya.
Imbwa rero ivugwaho kenshi kandi byinshi. Afande w’inshuti yanjye yaranshekeje kandi sijye jyenyine yashimishije agira ati “Imbwa nimbwa yaba impigi, yaba nyagasyuguri, yaba intozo cyangwa yaba “Imbwa muntu” ati nimbwa ntukayiringire!” Iyi nkuru nayo yatumye nifuza kuganira n’uyu Afande uwampa tukaganira kuko muziho byinshi kandi byiza mu mateka ye nk’Inkotanyi. Uwiteka namwenyurira nzamugeraho!
Ubukwe natashye i Nyagatare, umugabo yabwiye mugenzi we ati nziko iwanyu ntambwa zibamo ndabona ntanizo mwazanye, mugenzi wanjye ati izo twazanye tuzigire dute ko numva uzisuzuguye? Murwenya rwinshi undi ati subiza Profesa! Baraseka cyane! Mfata ijambo doreko ngo hari abantu benshi bankundira kuvuga neza kandi byiza harimo no gutebya, gusasanura no gusesengura!
Nanjye nti kagire inkuru! Waba uzi inkuru ya Gitore cya Kigeli Mukobanya? Abaraho baraseka ibyakurikiye nzabibabwira ubutaha! Ariko ikizwi neza nuko hari abitwa abenegitore b’imfura nyazo, b’Intwari kandi ngo Gitore yari Imbwa y’Umwami Mukobanya. Byagenze bite? Nzakubwira ubutaha. Nibo se bateje urujijo bafite amatwi manini n’imirizo? Uzasome ibikurikira!
Mu Kinyarwanda, bagira bati Imbwa n’umuntu usaba uwo yimye. Bivuze iki? Birakebura abantu kujya bigengesera, bakagira ubuntu kandi bakirinda kuba ba rwabuzisoni! Umugabo w’Umuswahili we ejo bundi nasuye inshuti yanjye Albert anyereka umugabo ati umva uko uyu mugabo abona ubuzima bw’umuntu agira ati: Umuntu aca mu bihe, umuntu yashyira mu bice bitatu yagereranya ko:
- Kubaho nk’umuntu nyawe
- Kubaho nk’indogobe
- Kubaho nk’imbwa
Iyo umusore avuye mu bugimbi kugeza kumyaka mirongo ine (40) aba ari umuntu nyawe akora ibintu bifatika, azi ubwenge, ashobora kurongora no kurongorwa, kwiga, gucuruza, kwinezeza muri byinshi, gukorera amafaranga, kurwanira igihugu n’ibindi nko kwiyamamaza, byose abishoboye.
Ati yagera ku myaka mirongo ine kugeza kuri mirongo itandatu akaba mubihe by’Indogobe (“Punda” mu giswahili) kuko aba yikoreye ibibazo by’umuryango n’abantu akemura ibibazo by’abana, abiga, abarongora, imanza z’abaturanyi na rubanda n’izindi ngorane…
Ati yagera hagati ya 60 na 80 akaba ageze mu myaka abaho nk’Imbwa ari ukumoka gusa ntacyo ashoboye nyacyo; ati “ningufata urambona”, “umugongo ukanga”, amaguru agatangira ku murya, agatangira kwiyenza ngo rubagimpande, nibamuzanire amazi, iki n’iki akarinda apfa…
Ariko Malonga azi mu Rwanda, imbwa zagiye zirwana kuri ba shebuja ndetse zikabaherekeza ku marimbi n’ahandi. Ntagiye mu bigwi by’Imbwa rero mu gifaransa bagira bati “Avocat du diable” cyangwa se uburanira sekibi sibyo kuko n’imigani:
- Iyahigaga yahiye ijanja.
- Imbwa yarihuse ibyara igihumye.
- Umugabo mbwa aseka imbohe.
- Imbwa s’umurizo.
- Nkunda umugabo ntacyo ampaye nkanga imbwa ntacyo intwaye, n’iyindi iganisha ku mbwa, irerekana neza ko imbwa atari imbwa, n’imbwa zose si zimwe nkuko n’abagabo bose atari bamwe si bamwe nubwo Bosenibamwe arizina ry’Umunyarwanda bishobora kugenura, abagore, abanzi, abahemu, aba….., aba…., n’ibindi
Sijye wahera, hahera umugani w’imbwa n’Umwenegitore Malonga.
Urabivugaho iki musomyi? Ubutaha nzababwira iby’inka.
Prof Pacifique MALONGA
Umwanditsi w’ibitabo n’Umunyamakuru wigenga.


text:
-Yavukiye mu muryango ukennye kandi avukira mu gihugu cyo muri Afrika kitari gihambaye mu bukire no mu iterambere, mu muryango we yakundaga kwicisha bugufi no gufasha nyirakuru wamureraga, akenshi bajyagana mu murima gukura ibijumba no kwahira ubwatsi bw'inka...
-Inzu yakuze abamo ni zimwe zitwaga Nyakatsi, nyamara yari afite inzozi zirenze kure cyane urwego yari arimo
-Yatangiye kuvuga ko aziyamamariza kuyobora Amerika bamwe baramukwena cyane ko bitari byarigeze bibaho ko umwirabura yayobora igihugu cy'igihangange, nyamara igihe cyarageze asimbura George W. Bush ku mugaragaro!
Barack Obama yavuye kure, akorana umurava ashaka gukabya inzozi ze Imana imuzamura mu buryo butangaje. Kimwe n'undi wese ugize byinshi ageraho, uyu nawe abikesha ibintu bibiri, icyambere ni ukuba Imana yarabishatse, icya kabiri ni ukuba yarakoresheje imbaraga n'ubwenge Imana yamuhaye!
Ntibazagushuke, n'iyo waba uri umunyabyaha ibyo ukora byose ubigeraho kuko Imana iba yabishatse kandi yabyemeye, ikindi kandi imbaraga n'ubwenge ukoresha n'iyo waba utayizera ngo uyukorere nta handi wabikura uretse ku Mana ishobora byose kandi itanga byose...
Nawe wagera kure wifashishije ibintu bibiri; izo mbaraga n'ubwenge Imana yaguhaye ndetse no kuyisenga ugatakamba ngo ikwereke inzira n'uburyo bwo kubikoresha neza ngo bikugeze kure. Ndabasabiye mwese ngo ihe umugisha imirimo y'amaboko yanyu kandi aho rubanda batibwira ko mwagera izahabageze munaharenge benshi bumirwe, abanyamashyari agahinda kabice.
Ubuzima butangaje bwa Barack Obama
-Yavukiye mu muryango ukennye kandi avukira mu gihugu cyo muri Afrika kitari gihambaye mu bukire no mu iterambere, mu muryango we yakundaga kwicisha bugufi no gufasha nyirakuru wamureraga, akenshi bajyagana mu murima gukura ibijumba no kwahira ubwatsi bw'inka...


text:
Ubushakashatsi bwagaragajeko abantu bose barota, impamvu harimo abavuga ko batajya barota ni uko baba babyibagiwe naho ubundi umuntu wese ufite ubwonko ararota. Bamwe bavuga ko umuntu arota ibyo yiriwemo nka ya mvugo ngo:”Umutindi arota arya.”Nyamara siko biri kuko ushobora kurota umuntu utazi utigeze ubona bwacya ukamubona.
Hari abantu bafite impano yo gukabya inzozi yarota ibintu bikaba nk’uko yabirose. Ushobora kuba ufite iyo mpano ntubimenye kuko utajya wita ku nzozi urota cyangwa se ntunamenye ibisobanuro byazo.
Hano tugiye kukubwira bimwe mu bisobanuro by’inzozi abantu bakunze kurota:
- Kurota ukora impanuka.
Iyo urose ukora mpanuka( cyane cyane iy’imodoka) ibyo bigaragaza ko hari ikintu gishobora kubangamira cyangwa guhagarika burundu ibikorwa byawe. Singombwa rero kugira ubwoba ngo uhagarike ingendo ngaho ngo uri gutinya impanuka. Ni ngombwa ahubwo ko usuzuma imishinga yawe ukareba niba ntagishobora kuyihungabanya.
- Kurota uri kubyara.
Kubyara mu ndoto bifite igisobanuro cyiza. Bigaragaza ko hari ikintu gishya ushaka gushyira ahagaragara. Singombwa ko byanze bikunze bigomba kubyara umwana bishobora no kuba igikorwa gishya ushaka kubona cyatunganye cyangwa ijambo rikuri ku mutima ushaka kuzabwira umuntu. N’iyo waba warose ubyara ikintu kidafite ishusho nyayo y’umuntu cyangwa warose ko utwite byose bisobanura kimwe. Akenshi kubyara bisonurako hari amasezerano yawe agiye gusohora ni kimwe no kurota inkoko ituraga imishwi.
- Kurota uzengurutswe n’abantu benshi.
Ibi bisobanurwa hakurikije ubuzima bwa buri munsi bwa nyir’ ukurota. Niba watewe ubwoba n’ubwo bwinshi bw’abantu ugomba gutekereza ku bugwari ugira haba mu mibanire yawe n’abandi cyangwa bwo gutinya gucibwa urubanza igihe waba ufatiwe mu makosa. Nanone kandi bisobanura ko hari impano ufite ariko utajya ukoresha ngo uzibyaze umusaruro ukaba ukwiye kuzamburwa. Igihe ubashije kwihagararaho muri icyo gikundi bigaragaza ingano y’ibyishimo uterwa no kugera kucyo wari wiyemeje. Kurota uzengurutswe n’inyamaswa bigira igisobanuro bitewe n’zo nyamaswa izo arizo. Iyo ari inka uba ugiye guhura n’ibibazo byinshi, iyo ari imbeba uba ugiye guhura n’inyatsi, iyo ari inshishi n’amasazi uba ufite ibintu biri kuguhiga bishaga kukugirira nabi.
- Kurota uvuza induru ijwi ntirigende.
Gusobanura izi nzozi bisaba kureba ubuzima bwawe mu minsi yashize akenshi umuntu akunze kurota ari mu mahina yatabaza ntihagire uwumva. Ugomba kureba niba mu minsi yashize ntaho wahuye n’ikibazo utari ufite ubushobozi bwo gukemura. Hari n’igihe biba byarabaye mu bwana ukongera kubyibuka ukuze.
- Kurota wikubita hasi uturutse hejuru.
Ibyo bishobora gusobanura ko utinya kugira igihombo mu mishinga yawe. Niba warigeze kugira ikibazo ntihagire ukurengera izo nzozi zishobora kukugaragariza ubwoba bwo kumva ko ntawe ukwitayeho. Nanone bisobanura kugwa no kunamuka hamwe no gutsindwa n’ibigeragezo, ni kimwe no kurota ugwa mu mwobo. Kurota uva hasi ukazamuka hejuru uguruka akenshi bisobanura kwaguka mu buryo bw’umwuka no gukura kw’impano. Kurota wurira igiti cyangwa uzamuka escalier bisobanura kuzamuka mu ntera.
6.Kurota urupfu.
Ibyo biba kuri benshi. Kurota wapfuye cyangwa ugiye gupfa ntibisobanura ko ugiye gupfa, ahubwo bivuga imihindagurikire y’ibintu cyangwa iherezo ry’ikintu runaka kizatumahabaho itangira ry’ikindi. Urupfu rero rusobanura iherezo ry’igikorwa cyakorwa ko ari igihe cyo guhindura hagakorwa ibindi. Iyo urose undi muntu apfa bisobanura ko uwo muntu arimo gucika intege akaba agiye kugwa.
- Kurota wambaye ubusa.
Kuba wambaye ubusa bisobanura ko ushobora kuba wumva utarinzwe mu mibereho yawe. Bishobora ariko na none kuba ikimenyetso cyo kwisanzura ku bantu bose ndetse no kwigirira ikizere. Birumvikana ko bishobora kugira igisobanuro cyiza cyangwa kibi kuko bishobora no kwerekanako uri biri hanze ntabanga ugira. Nanone kandi bisobanura ko nta gukiranuka ugira ko ufite ibintu byinshi bigutandukanya n’Imana.
- Kurota warohamye.
Cyane cyane umuntu arota atyo iyo afite ibibazo bizamugora kubyikuramo. Icyo gihe rero uba ufite ubwoba bw’uko ushobora kunanirwa n’ako kazi kagutegereje. Nanone bisobanura kuzabiranywa n’ibigeragezo ukarengerwa n’isayo agahinda gasaze. Kurotera umuntu ari mu mazi yatobamye asa nabi nabyo bivuga ko hari ibyaha ari kwivurugutamo.
- Kurota ukuka amenyo yose.
Ubundi amenyo ni ikimenyetso cy’ubuhangange n’inyota yo gushaka gutunga. Gukuka amenyo mu ndoto ni ubwoba bwo gutinya kuva ku buyobozi bw’ikintu runaka wari ukomeyemo.
- Kurota ushyikirizwa ubutumwa.
Gushyikirizwa ubutumwa utiteguye bishobora kugushimisha ,kugutenguha cyangwa kugukomeretsa. Urugero rwa hafi ni urwo gutekereza ibisubizo by’ibizamini bishobora kandi gusobanura ko hari umuntu uhora wifuza kubona udaherutse.
- Kurota wabonye amafaranga.
Kurota amafaranga bisobanura ko urota amafaranga aba afite ubukire mu mutima we aba ashaka kuzashyira ahagaragara. Izo nzozi kandi zigaragaza uko ateye ,ibyo akunda n’ubushake bwo kubishyira ahagaragara kugira ngo amenywe.
- Kurota ubukwe.
Kurota ubukwe bigira ibisobanuro byinshi bitewe n’uburyo ubirosemo hamwe n’uwo ubiroteye ariko akenshi bisobanura urupfu. Iyo urose umuntu w’umugabo yakoze ubukwe yambaye ikanzu y’abageni biba ari urupfu. Iyo urose abantu basezerana bishobora gusobanura gushinga urugo cyangwa bigasobanura kubona agakiza cyangwa kongera kwivugurura mu gakiza bagasubira uko bahamagawe cyangwa se uko basezeranye n’Imana.
- Kurota uri ku igare.
Kurota uri ku igare bishobora gusobanura urupfu kurota uri mu modoka cyangwa kuri moto bigasobanura kwihuta mu iterambere cyangwa se bigasobanura urugendo rw’ivugabutumwa byose biterwa n’ibyabanje ndetse n’ibyakuriye muri izo nzozi.
- Kurota urya.
Kurota urya bigira ibisobanuro byinshi bitewe n’ibyo warose urya. Iyo warose urya ibintu bikomeye nk’imyumbati n’amateke cyangwa bishariye nk’umuravumba uba ugiye guhura n’ibibazo bikakaye iyo warose urya cyangwa unywa ibintu biryoheye uba ugiye guhura n’ibintu byiza.


text:
Utazi Abdallah Akishuri azabaze Padiri Nahimana Thomas
Nitwa Umumararungu Vestine. Ndi umumama w abana batatu. Ndi umunyarwanda iwacu ni mucyahoze ari Kibungo. Hagati ya Kayonza na Kabarondo ahantu hitwa Nyamirama. Ubu butumwa bugenewe abanyarwanda biyumvamo ubunyarwanda ndetse biyumvamo ubushacye bwo gutahuka mu Rwababyaye.
Yesu Christo yaravuze ngo *muzabamenyera ku mbuto zabo* singire uwo nkomeretsa gusa nshaka kuvuga kuri oposition nyarwanda. Nibenshi baduhuma amaso ngo barwanya kagame kandi bamukorera. Reka mbanzd mpere kuri Akishuri Abudallah.
1. Twanyanye kera cyane ndetse twabaye n inshuti bikomeye. Akishuri twabanye mu Biryogo. Kumurindi ndetse nubwo yabaga mu kigo cya gisirikare cya Nasho yajyaga Yiyiba tukarya ubuzima. Twabyaranye umwana w umusore witwa Mucyo Abudallah muri 2007 ubwo Akishuri yari umushoferi wa Twegerane.
Banyarwanda banyarwanda kazi. Amatiku yabaye mucyahoze ari Atraco , Akishuri Abdallah yayagizemo uruhare. Kugeza ubwo Atraco isenyutse burundu gusa byari muri gahunda ya Kagame. Nyuma y ubuzima twanyuzemo yaje kuntera inda biba ngombwa ko antegera ngo njye mubufaransa. Mpageze ubuzima bwarangoye kuko numvaga ko ngiye mubuzima bw umunezero ahubwo nagiye mu maganya atagira uko angana. Nababariye Mayotte kuburyo buteye ubwoba mbere yuko nibaruka.
Nyuma nibwo yampamagaye ambwira abantu bavuye mu Rwanda b inshuti ze ngo bamfashe. Yambwiye ko agiye kuza mu kazi aho mba ansaba kumubwirira abazamwakira ko agiye kuza.
Uko nari muzi ntacyahindutseho amatiku, ubwiyemezi ndetse n amacakubiri ntiyatandukanye nayo. Akihagera izindi maneko za kagame zabimufashijeho bashuka umugabo watuyoboraga witwaga Nsengiyumva Viateur kugira ngo amusimbure. Akihagera rwose akazi yagakoze neza nkuko FPR yari yamutumye. Yaratudurumbanyije kugeza ubwo umutima wanjye umuzinutswe burundu. Yakoresheje amafaranga yahawe mubinyamakuru, aho yasebyaga benshi abahimbira ngo bakoze Genocide. Urugero umugabo witwa Simbikangwa n abandi ntarondora.
Ntiyagarukiye aho gusa yasebeje umuterankunga witwaga Veronique wakoreraga Cavanie kugeza afunze imiryango. Ibi byose yabikoreraga kugira ngo abuze amahoro impunzi muri rusanjye ndetse kugirango inyinshi muri zo zicwe nubwo Imana yakinze ukuboko.
Nyuma akimara gusimburwa na Augustin nibwo twaruhutse gusa yakomeje abeshya abantu abambura utwabo. Akababeshya ko ari kubakorera amadosier yo kugirango babone ubuhungiro, tutaziko ahita ayohereza kwa Sebuja Kagame. Abenshi nubu bagumye Mayotte abandi bari guhigishwa uruhindu.
Yirirwa abeshya abantu abarya utwabo ngo afite ingabo zitwa *amacumu acanye* zahe zo kajya. Ndibuka kandi ngashimira Gasana Anastase ubwo Akishuri yamusabye ko bakorana akamutuma nibura abayoboke 4 ariko yarababuze pe.
Ese ababonye Impuruza y intambara yatanze kuki mutibaza impamvu nta cachet or signature yashyizeho y ishyaka rye? Nonese urugamba ruzirwana koko?
Nimubanze mwibaze impamvu asebya abandi bari muri opposition? Gusa sinamugaya kuko niko kazi yahawe. Ese iyo avuga ko Kayumba ndetse n abandi bari muri opposition ari abicanyi yajya abanza akibuka abantu batagira ingano yiciye ku murindi cyangwa abo yashimuse mubiryogo? Ese ninde mwere muri iyi si?
Niba arwanya kagame koko kuki adashyigikira abandi bamurwanya nka za PS imberakuri, RNC , N abandi ? Inshingano afite ni izo gucamo abanyarwanda ibice. Upinga azabaze Padiri Nahimana.
Nabanye nawe mugihugu ndetse akigera na hano twabanye iminsi itari micye. Ni iminsi myinshi twashwanye kubera *Mukabunani* wo muri PS Imberakuri kuko imigambi yabo yo guhemukira abanyarwanda sinayiciye kandi umwanya yamaraga aganira nawe ntibyanyuze pe.
Ushaka kumenya ukuri kw ibyo mvuga aherwe mu nkuru yasohotse le 29 Juillet 2014 mu kinyamakuri cyitwa Gasabo. Muri icyo Kinyamakuru hari inkuru ifite umutwe uvuga ngo *Sinigeze mpakana ko ntari maneko* ibyo ni Akishuri wabivugaga. Niba atabihakana abamuri inyuma mwumva ko anekera nde? Aneka bande? *mwihe igisubizo*
Yarakomeje aravuga ngo *Kwitwa DMI mbyungukiramo* ubwo se abyungukiramo ate? Yunvurwa nande?
Nabanye nawe sinamusebya gusa nkeneye ituze kuri buri munyarwanda. Murasabwa kwirinda maneko zose za Kagame. Ubuse ubabwira ngo afite igisirikare hari uwo muzi yaba yarakigiyemo koko?
Niba Akishuri avuga ko niyo abanyarwanda batamujya inyuma azatsinda mwumva ubwo buyobozi bwaba butaniyehe n ubwa Shebuja? Ibi kubyemera si agahato gusa uzashaka ukuri azambaze. Aba nibo ntangaho abagabo
1. Nsengiyumva Viateur
2. Nahimana Thomas
3. Abantu babaye Mayotte
4. Ababaye mu kigo cya Nasho
Umumararungu Vestine


text:
Urwenya:Umwana na Nyina
Umwana na Nyina
Umu mama umwe yakoraga akazi kavunanye akazinduka agenda agataha bwije, rimwe rero yavuye ku kazi umwana amusanganira yihuta aramuhobera, amaze kumuhobera aramwegera aramubwira ati urakoze gutaha kare kuko nari ngukeneye.
Mama: wari unkeneye? Ushaka iki?
Umwana: Mama! Nshaka kukubaza, ku kazi uhembwa angahe ku isaha?
Mama: (Arakaye) Urabimbariza iki se? Byakumarira iki? Urashaka rero kumva ukuntu mba niriwe nkuvunikira? Tuza byihorere jya wicara urye, unywe, ubone ibyo ukeneye byose mba nakuruhiye!
Umwana: Oya mama! Wirakara nashakaga kubimenya kandi ndabikeneye cyane!
Mama: Hum! Mpembwa 10000 ku isaha maze mbone amahoro!
Umwana: Ah wow! Nonese mama wangurije 5000 koko ko nyakeneye cyane!
Mama: Eeh! Sinakubwiye ubutesi bwawe? Ubwo rero urashaka amafaranga yo gupfusha ubusa nk'aho aba atamvunnye?!!
Ubwo umwana yahise ababara cyane ahita ajya kuryama ageze mu cyuma arafunga yanga no kurya, mama we aza kubona ko umwana yishwe n'agahinda impuhwe za kibyeyi ziraza ajya gukomanga amuhendahenda ngo afungure.
Amaze gufungura aramwegera aramubwira ati “mbabarira, rwose ya mafaranga wansabye ndayaguha ariko wishime! Akimara kubivuga abona umwana aramwenyuye, arayakira ahita akora mu mufuka w'ishati yari yambaye akuramo andi 5000 yari afite!
Mama we abonye ko umwana yari afite andi yongera kuzamura uburakari, ati “ese ubundi ko wangujije 5000 kandi mbona wari ufite andi 5000, ubwo koko washakaga 10000 yo gupfusha ubusa?”
Umu mama yahise asohoka ababaye asubira mu mirimo ye, umwana arasohoka amusanga aho yicaye, aramureba anamwenyura, amuhereza ya mafaranga uko ari 10000.
Yarayamuhereje mama we arumirwa, umwana amubwira n'ikinyabupfura kinshi ati “wambwiye ko ku kazi kawe baguhemba 10000, nari mfite 5000 nahawe na masenge ngo nzaguremo agakinisho keza, none nawe wangurije 5000 ubu nyafite ari 10000, nifuza kugura isaha yawe imwe ejo, ukazayimara hano turi kumwe nkakwishyura ayo no ku kazi bakwishyura.”
Umu mama byaramurenze, aterura umwana we amusoma ku itama, kuva ubwo amusezeranya ko atazongera kujya amuburira igihe cyo kuba kumwe nawe.
Shyiraho Igitekerezo!
Subscribe to: Post Comments (Atom)


text:
Uyu muhanzi ubusanzwe yitwa Aline Sano Shengero, avuka ari uwa gatatu mu muryango w’abana batanu. Ahuza amateka n’abandi bahanzi bo mu Rwanda n’ahandi ku Isi barereye impano yo kuririmba muri korali zo mu nsengero bigakomeza inganzo yabo.
Mu kiganiro na IGIHE, Sano yavuze ko nubwo amaze imyaka ibiri mu muziki muri 2018 yiyemeje kongera imbaraga mu bikorwa ndetse akiyegurira umuziki nyuma yo kurangiza amasomo muri Kaminuza muri Akilah Institute. Yize mu ishami rya Hospitality, Leadership and Management.
Yavuze ko afite imishinga yitezeho kuzamura urwego azwiho mu muziki w’u Rwanda ahereye ku ndirimbo nshya yise "Naremewe Wowe" ikubiyemo ubutumwa bw’urukundo n’umuntu uhumuriza uwo akunda wihebye yumva ko nta gihe kirekire bafitanye bitewe no gukeka ko bataberanye.
Yagize ati "Narangije ibijyanye n’amasomo mu Ugushyingo 2017, ndavuga nti ’reka nze mu muziki kuko mbikunda kandi n’abandi benshi bazi impano yanjye bantera imbaraga zo kuba ntahitamo kuyihererana. Ubu nkora umuziki igihe cyose, nahereye kuri iyi ndirimbo ariko hari n’ibindi bikorwa bikomeye nteganya mu gihe kiri mbere."
Yavuze ko umwihariko yinjiranye mu muziki ari ubuhanga mu bijyanye no kuririmba mu buryo bw’umwimerere mu bandi bakobwa bawukora. Impano yo kuririmba akesha ibihe by’ubuto bwe yarushijeho kuyikomeza afasha abahanzi batandukanye bakomeye mu Rwanda, ibintu avuga ko umusaruro byatanze wamuteye ishyaka ryo gukora ku giti cye.
Yagize ati "Muri korali niho navumburiye impano yanjye ntangira kumenya amajwi, kuyatandukanya, kuririmba imbere y’abantu nta gihunga n’ubundi bumenyi butandukanye. Kuririmba gutya ni uko nabimenye."
Uko impano ye yagiye imenywa na bamwe niko yitabazwaga n’abahanzi bakomeye mu kubafasha mu miririmbire ndetse yiyegurira umuziki w’ibitaramo bihoraho bya Jazz na Blues ahantu hatandukanye bagiye bagirana amasezerano mu Mujyi wa Kigali.
Yaririmbye mu ndirimbo zizwi nka "Active Love" y’itsinda Active ndetse akorana n’abahanzi bakomeye barimo Jules Sentore ndetse na Mani Martin ku mushinga wa album yise "Afro" ikubiyeho indirimbo z’umudiho wa kinyafurika.
Sano yagize ati "Icyo gihe nari nkiza mu muziki, njye numvaga ari intambwe ikomeye, kuri njye numvaga ari intambwe nateye, hari nk’igihe Jules Sentore wari umuhanzi twese tuzi yampamagaraga ngo njye kumufasha muri ’studio’ bikanshimisha nkumva ko nahuye n’umuntu ukomeye kandi ari ikintu gikomeye kuri njyewe. Kuri ubu nshobora kubikora ariko ntabwo nabikora numva ko ari intambwe nateye, mbikora numva ko ndi gufasha mugenzi wanjye kandi mfite urundi rwego mpanze amaso."
Yongeyeho ati "Gukorana n’abahanzi byanteye ishyari ryiza ndetse binyereka ko impano yanjye ishobora kwishimirwa. Numvise indirimbo ya Active nahise numva ngize imbaraga zo kuba nanjye nakora. Byanteye ishyaka ryo kuvuga ngo nanjye reka nkore, nkavuga nti ’ndabaryohereza ibintu ariko njyewe nta muntu umenya.’"
Ubuhanga mu miririmbire Alyn Sano akomora mu gushyigikira abandi bahanzi mu mishinga itandukanye avuga ko yiyemeje kuzabubyaza umusaruro akaba umuhanzi w’icyitegererezo mu miririmbire ndetse umuziki akora akawusaruramo amafaranga yamutunga aramutse ashyigikiwe.
Alyn Sano yiyongereye ku bandi bahanzi bakomeye mu Rwanda bubakiye ku buhanga bakomoye mu gufasha bagenzi babo mu miririmbire ndetse no mu bitaramo bikomeye. Abazwi cyane mu Rwanda ni Charly na Nina, Bruce Melodie n’abandi.
Mu myaka ibiri amaze mu muziki, Sano yakoze indirimbo zitandukanye zirimo iyo yise "Witinda", niyo yatangiriyeho; "Ntako Bisa", ndetse n’iyo yise "Naremewe Wowe" iheruka, yahise anasohora amashusho yayo.


text:
Musanze ahazwi nko k’ urukomeza mabuno hafatiye runini urubyiruko kuko bahahurira n’abantu batandukanye babaha akazi kabaha amafaranga yo kwikenura mu cyimbo cyo kwiba.
Mu intara y’amajyaruguru mu Karere ka Musanze ahazwi nko k’ urukomeza mabuno aho rumwe mu rbyiruko rutagira akazi ruteranira rutegereje abantu batandukanye barimo abafundi , abikorezi ,ndetse n’abandi bakora imirimo itandukanye y’ ingufu,bamwe mu basore bashakira akazi aha bavuga ko kano gace gatuma babona amafaranga mu kimbo cyo kwiba.
Impamvu hiswe “ Urukomeza mabuno”
Umwe mu basore bashakira akazi yavuze ko impamvu bahise rino zina aruko buri muntu wese wifuza akazi bimusaba ko agomba kuza akabanza akahicara amabuno agakomera mu gihe ategereje ko abona akazi.
Ubuyobozi bwa Akarere ka Musanze buvugako abaturage batakagombye kwicara ku mihanda bategereje akazi kuko iyo babuze ubaha akazi bishobora gukurura ubujura . Marie Claire Uwamariya Umuyobozi w’akarere ka Musanze wunjirije ushinzwe imibereho y’abaturage anenga imyitarire yaba baturage akabashishikariza kwishyira hamwe kugirango bahabwe n’ inkunga .
Yagize ati” Bashobora no kwibumbira muri koperative , abakora imirimo y’ ubwubatsi bagire aho babarizwa kugirango buri muntu wese ushatse ugire aho umubariza atari ukuvugango ubasanze aho kumuhanda bahagaze”.
Ubusanzwe Akarere ka Musanze karangwamo ibikorwa by’ubukerarugendo bitandukanye aho abaturage bashobora kubibyazamo umusaruro aho usanga hari rumwe mu rubyiruko amahirwe batayapfusha ubusa aho bakora ibikorwa by’ubukorikori birimo gukora imitako n’ibindi bikoresho bikurura ba mukerarujyendo.